Predrasude i istine o veštačkoj inteligenciji - Muški magazin - trendovi, fitness, lifestyle, saveti, devojke...\nAko veštačka inteligencija ikada zavlada svetom, to zapravo ne bi trebalo da bude toliko loše, posebno ukoliko naši tehnološki naslednici objektivno umeju da prave bolje izbore i izbegavaju stvari u kojima ljudi uvek omanu...\nMeđutim, ukoliko mi predamo palicu veštačkoj inteligenciji, to se neće uskoro dogoditi, što ni do sada nije uprkos naučnoj fantastici. Trenirana na bazi sveta koji smo stvorili i ukoliko nauči da mrzi, postane rasista, seksista ili nastavi da uništava ovu predivnu planetu, ova tehnologija će se definitivno svrstati u naše redove.\nPolako, programeri sve više nastoje da koriguju bazne korake koje primenjuju na veštačkoj inteligenciji, ali čak i ako uspemo da se oslobodimo predrasuda o našim kodovima, deluje da je ona već spremna da se razvija samostalno.\nSada, istraživanje objavljeno od strane svetskih stručnjaka pokazuju kako se agenti veštačke inteligencije autonomno razvijaju ne samo u grupnim preferencama i ostalim segmentima koji su slični njima, već se takođe i aktivno bore protiv onih koji su različiti. Zapravo, naučnici su zaključili da je potrebno veoma malo kognitivnih mogućnosti za razvijanje ovih subjektivnih grešaka, koje bi na kraju mogle da se pojave u kodu na svim mogućim mestima.\nAgenti veštačke inteligencije do sada su mogli da doniraju virtuelni novac osalim agentima, što je za cilj imalo da se dobije što je moguće više zauzvrat. U suštini, oni su morali da izaberu koliko će podeliti i sa kojim agentima iz drugih grupa deliti. Istraživači koji stoje iza eksperimenta primetili su da se pojavljuju dva obrasca.\nSvi agenti veštačke inteligencije bili su daleko orniji da doniraju ostalima koji su bili označeni sličnim karakteristikama, odnosno, označeni proizvoljnim numeričkim vrednostima, dok su imali aktivne predrasude usmerene ka svima koji su bili drugačiji. Svi agendi su prema zapažanju naučili da doniraju u grupnim transakcijama, što je rezultiralo daleko većim organizacionim mogućnostima kako su se eksperimenti ponavljali, istovremeno učeći da imaju gubitke kada dele sa suprotnim, a rastu zajedno kada doniraju sličnim agentima.\nOvo je daleko apstraktnije od predrasuda koje mi viđamo u stvarnom svetu, u kome algoritmi služe kako bi se ciljalo ka nekim negativnim stvarima koje koristimo u svim sferama društva. Agenti veštačke inteligencije nisu razvili različite prezire prema određenim manjinskim grupama, kao što to ljudi rade na primer. Umesto toga, oni stvaraju animozitet prema potuno drugačijim kodovima, tačnije, prema svemu što se apsolutno razlikuje od njih samih, a naravno, ovo je forma predrasuda koja je ograničena samo na ovu posebnu i specijalno kreiranu simulaciju.\nSa druge strane, ovo istraživanje itekako implicira na daleko veće probleme za sve aplikacije u stvarnom svetu. Ukoliko ostanu nepromenjeni, algoritmi bi mogli da budu odvedeni do daleko većih problema koje smo mi započeli urpkos svemu, a u nekim scenarijima čak, mogu razviti i antiljudske karakteristike, uprokos našim ciljevima da to sprečimo. Tako da za sada, sve ostaje potpuno otvoreno, jer prelepi pit bul nije opasna rasa psa, već se on oblikuje prema svom gospodaru.\nveštačka inteligencija |


„Proslavi sa kondomom“ — za olimpijce 450.000 prezervativa - Sputnjik Srbija\n19:44 14.08.2016 Preuzmite kraći link\nS obzirom da je u Riju prisutno više od 11.000 sportista i članova timova, teoretski bi to značilo da bi „po glavi stanovnika“ Olimpijskog sela došlo po 40 kondoma, prenosi bosanski portal „Kliks“.\n© Fotobank.ru/Getty Images / Mario Tama\nKako deca u Riju otimaju od turista (video)\nPortal navodi da nakon poređenja broja naručenih prezervativa u Riju sa brojem naručenih kondoma na Olimpijskim igrama u Londonu 2012. godine, kada ih je bilo „samo“ 150.000, postaje očigledno da su organizatori uložili mnogo novca i truda da gosti iz celog sveta budu zaštićeni od neželjenih posledica jednog od, kako se veruje, najzabavnijih načina slavlja osvojene medalje ili dobrog plasmana.\nUpravo to je i jedan od slogana koji se može naći na automatima sa kondomima — „Proslavi sa kondomom“.\nPored automata, Olimpijskim selom hodaju „nosači“ koji mogu da dostave preko potrebnu zaštitu u bilo koje vreme.\nBosanski portal navodi da se u Riju, za razliku od Londona, pored kondoma može naručiti i lubrikant, jer su organizatori naručili čak 1.750.000 bočica.\nPored samog broja prezervativa, dokaz da se u Olimpijskom selu dešavaju sportske aktivnosti druge vrste jeste i izveštaj mobilne aplikacije Tinder, koja je u tom naselju registrovala skok povezanosti korisnika za značajnih 129 odsto.\nkondomi, Olimpijske igre u Rio de Žaneiru, Brazil, Rio de Žaneiro


Vučić Grenelu: Ne prihvatam znak jednakosti između povlačenja priznanja i prištinskih taksi | Radio Kosovska Mitrovica\n24. January, 2020 14:14 |\nPredsednik Srbije Aleksandar Vučić rekao je posle sastanka sa specijalnim izaslanikom predsednika SAD za Kosovo Ričardom Grenelom da u odnosima Beograda i Prištine nema lakih razgovora, ali da je zahvalan što je Grenel razumeo koje su potrebe Srbije. Grenel je poručio da Priština mora da ukine takse, a Beograd da zaustavi kampanju za povlačenje priznanja Kosova.\nAleksandar Vučić je zahvalio Grenelu na vremenu koje je izdvojio za Srbiju, kao i na uloženom trudu i entuzijazmu.\nPredsednik je naveo da je sa Grenelom imao veoma dobre razgovore koji su se ticali pre svega unapređenja standarda ljudi koji žive na ovim prostorima i bolje ekonomske povezanosti u regionu.\nIstakao je da u odnosima Beograda i Prištine nema lakih tema i da, koja god tema se pokrene, uvek se dolazi do politike.\n“Ali sam zahvalan Grenelu što je na racionalan način, uz vrlo snažnu agendu i veliku želju, razumeo koje su potrebe Srbije i šta je to što naši građani žele”, rekao je Vučić.\nIstakao je da je Grenelu izneo sve probleme od uvođenja taksi na robu iz centralne Srbije precizirajući da je samo u jednoj godini izgubljeno 435 miliona evra, što znači 1.039.000 na dnevnom nivou.\nDodao je da su srpske kompanije u potpunosti izopštene sa kosovskog tržišta, pre svega u prehrambenoj industriji, ali i drugde.\n“Takođe, mi smo zbog toga platili cenu ukupne unutrašnje trgovine unutar Cefte, što je nanelo štetu i ljudima u Prištini i nama”, rekao je Vučić.\nRazgovori o pitanjima koja ne idu na štetu nikome\nVučić je istakao da je zahvalan Grenelu jer je dobro razumeo koliko je važno da se u savremenom svetu dogovara i prevazilaze barijere.\nPodsetio je i kako se američki predsednik Donald Tramp borio za dogovor sa Kinom, iako su ti odnosi, kako je rekao, neuporedivi.\nIstakao je razgovore o infrastrukturnom povezivanju sa Prištinom, napominjući da je srpska strana spremna za izgradnju auto-puta.\nTakođe, govorili su i o uspostavljanju železničke linije između Beograda i Prištine.\n“Ja sam rekao da je zato od izuzetnog značaja da se ukinu takse, jer je besmisleno da imate železnički saobraćaj bez robe”, rekao je Vučić.\nKada je reč o Grenelovim porukama koje su se čule i iz Prištine, a tiču se kampanje za povlačenje priznanja Kosova, Vučić je istakao da je Beograd nudio Prištini dogovor da se napravi pauza u zahtevima za članstvo u međunarodnim organizacijama i za priznanje, kao i u kampanji za povlačenje priznanja. Međutim, ističe da Priština svojevremeno to nije prihvatila.\nIstakao je da ne prihvata znak jednakosti između povlačenja priznanja i prištinskih taksi.\nBilo je reči i o drugim temama u vezi sa odnosima sa Prištinom, a predsednik je istakao da će se Grenel već u ponedeljak sastati sa ekspertima za železnicu i puteve i da će se nastaviti bliska saradnja po pitanjima koja ne idu na štetu nikome.\nČetiri koraka do avio-linije\nGovoreći o uspostavljanju avio-linije između Beograda i Prištine, Vučić je rekao da je tu potrebno preduzeti nekoliko koraka.\nPrvi je uspostavljanje kontakta između Direktorata za civilno vazduhoplovstvo, drugi je pravljenje sporazuma, treći leks specijalis i četvrti – sporazum sa Lufthanzom.\nDodao je da će se na sličan način, samo sa drugačijim akterima, postupati u slučaju železničkog saobraćaja, što je istakao kao veoma važno za srpski narod.\nVučić je rekao da ni pred Grenelom ne krije da je značajno da se sve to uradi zbog Srba i podsetio da samo u Gračanici živi oko 20.000 Srba, tako da ne treba naglašavati koliko bi njima to značilo.\nŽelimo razvijeniju infrastrukturu i snažnije trgovinske odnose”, rekao je predsednik.\n“Oni žele što više priznanja, mi ne želimo”\nPoručio je da ne prihvata povlačenje jednakosti između nelegalnog uvođenja taksi na srpsku robu i kampanje povlačenja priznanja nezavisnosti Kosova.\n“Imamo državni stav po pitanju nezavisnosti Kosova, koji se razlikuje od stava Sjedinjenih Američkih Država i Prištine. Oni žele što više priznanja, mi ne želimo i naš posao je da radimo na tome”, rekao je Vučić.\n“Za mene to nije isto, jer su takse uvedene bez ikakvog razloga. Ne može da bude tante za kukuriku, kako se to u našem narodu kaže, nego mora tante za tante”, dodao je predsednik.\nPredsednik Srbije je naglasio da, ukoliko bi se izjednačile takse i povlačenja priznanja, ispalo bi da je Srbija kriva za takse, a, kako je rekao, nismo ni za šta krivi.\n“Ne zaboravite da Srbija nije uvodila takse Prištini ni 2008. godine i 2009. godine, kada su proglasili nezavisnost, a oni su nama uveli zato što se to svidelo jednom čoveku da poveća svoj rejting”, konstatovao je Vučić.\nOn je ocenio da je Ričard Grenel, kako je rekao, bio fer, jer govori isto i u Beogradu i u Prištini, dok drugi izaslanici, naveo je, “jedno govore tamo, a drugo ovde”.\nGrenel: Tu sam zbog povezivanja, nemam veliku agendu\nRičard Grenel je poručio da je lepo vratiti se u Beograd i preneo je pozdrave američkog predsednika.\nIstakao je da je Tramp ponosan na američku privredu i da je uzbuđen zbog raznih tema u američkoj ekonomiji, a najviše je ponosan kada je reč o deregulacionoj kampanji.\nNaveo je da je potrebno da Vlada ne smeta već da pruža podršku privredi.\n“Vlada ne stvara bogatstvo, to radi privatni sektor. Mi smo tu da pomognemo sa fokusom na ekonomiju, a politiku ostavljamo vama”, rekao je Grenel.\nIstakao je da je došao zbog povezivanja i da nema veliku agendu.\n“Želim da vas podržim i pomognem da vaše privrede rastu”, dodao je.\nIstakao je da je sporazum o železnici postignut u principu i da je razgovarao i sa predstavnicima u Prištini o tome.\n“Hajde da sednemo i pokušamo da napravimo sporazum o železnici”, rekao je Grenel i zahvalio za prve korake u vezi sa avio-linijom.\nPoručio je da je svima u Prištini stavio jasno do znanja da takse moraju da se ukinu i da je to neprihvatljivo.\n“Isti zahtev je i ovde, on se tiče kampanje za povlačenje priznanja, to mora da se zaustavi”, naveo je Grenel.\nDodaje da je potrebno delovati u pravcu privrede i novih radnih mesta, a da će ukidanje taksi dovesti do većeg bogatstva i normalnije situacije.\nKaže i da je uzbuđen zbog sastanka sa poslovnom zajednicom i da su privrednici i u Beogradu i u Prištini saglasni da se takse moraju ukinuti.\nNa novinarsko pitanje da li je fer da se od Beograda traži obustavljanje kampanje za povlačenje priznanja u zamenu za ukidanje taksi, Grenel je rekao da nije na njemu da to odluči i da on samo pokušava da se usmeri na bolju budućnost ljudi.\n“Da prenesem nešto od ove energije koju mi imamo u SAD. Da politička pitanja stavimo u stranu i da se usredsredimo na privredu”, naveo je Grenel.


Partizan stigao u Ptuj: Aplauz crno-belih za novopečene mladence, istezanje posle osam sati puta – BGD Novine\nPartizan stigao u…\nPartizan stigao u Ptuj: Aplauz crno-belih za novopečene mladence, istezanje posle osam sati puta\n18/06/22 | 21:08 ≫ 21:33\nDobar deo dana fudbaleri Partizana su proveli u putu ka Ptuju, gde će do 2. jula relizovati drugu fazu priprema pred početak nove sezone. Trener Ilija Stolica će tek tokom naredne sedmice u dobroj meri kompletirati igrački kadar, jer se očekuje i dolazak igrača koji su dobili produženi odmor, a verovatno i pojačanja.\nPrvi radni dan crno-bele očekuje u nedelju, a po dolasku u Sloveniju ekipa nije trenirala na terenima u Kidričevu, već je samo odradila istezanje nadomak hotela “Primus”, gde su privukli veliku pažnju gostiju i prolaznika.\nTokom rada dogodila se i zanimljiva scena, kada je pored ekipe prošao “taze” venčani mladi par, koji se fotografisao nedaleko od poljane na kojoj su se igrači istezali, pa je usledio spontani aplauz celog tima u znak odobravanja zajedničkoj budućnosti…\nRekosmo već, od sutra kreće naporan rad, a prvi kontrolni meč na pripremama crno-beli će odigrati 24. juna protiv rumunskog Kluža.\nVideo: Vazura: Partizan dovodi 3 stranca i 4 domaća igrača\nMalo soli na vašim ranama – zapravo pomaže – WANNABE MAGAZINE\nKraljica ostaje kraljica: Ivana Španović Vuleta šampionka Balkanijade u troskoku!


Letnji kamp 2019 – Družiciranje\nLetnji kamp 2019\nGalerija, Letnji kamp, Letnji kamp 2019.\nLetnji muzički kamp „Družiciranje“ 2019 održali smo u periodu od 29. juna do 5. jula, u odmaralištu „Ester“, na planini Gučevo. Ovog leta, pored časova kamerne muzike, imali smo i dva seminara:\nseminar flaute, koji je držala profesorka Jasna Marković Vujanović,\ni seminar violončela, koji je držala profesorka Judit Niderholcer Josifoska.\nU ovih sedam dana najveći deo vremena bio je posvećen zajedničkom muziciranju i druženju, a interesantno je da su učesnici kampa slobodno vreme koristili i za isprobavanje instrumenata koje inače ne sviraju. 🙂\nPored sviranja, imali smo i radionice vokalne tehnike i radionicu „Slikanje muzike“, koje je vodila profesorka Ana Kovačić, a u okviru radionica „Zanimljiva muzika“, koje je držala profesorka Marija Đokić, ovog leta smo malo bolje upoznali svet baleta\nNaravno, bilo je tu i puno fizičke aktivnosti, društvenih igara, a jedno od najzbavnijih poslepodneva bilo je ono u kom smo igrali Igre bez granica. Pobedila je „Plava ekipa“, a pošto je tog dana bilo veoma toplo, na kraju je usledilo i osveženje 🙂\nSledeći dan je bio nešto svežiji, pa smo to iskoristili da napravimo kratak izlet:\nU večernjim časovima najčešće smo organizovali filmske večeri (neki su igrali odbojku), a poslednje veče bilo je rezervisano za kviz „Ko zna – zna“, u kome su naši polaznici mogli da testiraju svoje znanje o svemu onome što su učili na radionicama u kampu.\nVeliko finale kampa – završni koncert, napravili smo ovog puta u Novom Sadu, 6. jula, a na koncertu smo izveli kompozicije koje smo uvežbavali na kampu. Koncert je bio izuzetno uspešan, mi smo svi bili zadovoljni, a prema osmesima u publici, verujemo da je i njima prijalo 🙂\n(ostatak slika sa koncerta možete pogledati klikom na sledeći link: Muzički matine)


Inicijativa "Ne davimo Beograd": Javni izvršitelji nisu opravdali svoje postojanje, treba ih ukinuti - Dijalog.net\nNaslovna Politika Inicijativa “Ne davimo Beograd”: Javni izvršitelji nisu opravdali svoje postojanje, treba ih ukinuti\nInicijativa “Ne davimo Beograd”: Javni izvršitelji nisu opravdali svoje postojanje, treba ih ukinuti\nBeograd, 11. septembar 2019. – Inicijativa „Ne davimo Beograd“ osudila je nasilje izvršitelja nad građanima ocenivši da javni izvršitelji nisu opravdali svoje postojanje i da ih treba ukinuti, a poslove izvršenja sudskih presuda vratiti državi.\n„Novi Zakon o izvršenju i obezbeđenju, koji stupa na snagu 1. januara 2020. godine, ne rešava adekvatno postojeće probleme, već ih pogoršava. Uz pomoć ovog zakona u budućnosti, čak i odbrane koje su do sada koliko-toliko pomagale ugroženima, sada postaju prekršaj za koji su predviđene velike novčane kazne“, piše u saopštenju Inicijative.\nNavodi se da je u poslednja dva dana došlo do „eskalacije nasilja nad građanima“ od strane javnih izvršitelja koji rade „protiv većine u društvu za bogatu i korumpiranu manjinu čiji su deo“.\n„Uvedeni kako bi sudove rasteretili predmeta koji čekaju izvršenje, sada imamo obrnutu situaciju – u sudovima su nagomilani predmeti zbog postupanja izvršitelja“, navodi se u saopštenju.\nU saopštenju se navodi i da „deo krivice“ snose i policija, vatrogasci i druge službe koje „asistiraju izvršiteljima u njihovim pljačkaškim poduhvatima“.\nOznakeNe davimo Beogradvladavina prava\nPrethodno Centar modernih veština (CMV) otvorio prijave za projekat “Mladi protiv nasilja prema ženama”\nSledeće OEBS: Još nismo dobili zvaničan poziv da pratimo izbore\nTop Tags evropske integracije konkurs mediji Vlada Republike Srbije Civilno društvo OCD istraživanje Evropska komisija Srbija i Evropska unija ljudska prava Evropska unija vladavina prava Društvo lokalna samouprava mladi


Projekat Reciklaža za početnike – edukativne radionice za učenike obuhvata osmišljavanje i sprovođenje serije od tri edukativne radionice sa učenicima mlađih razreda osnovne škole, sa ciljem unapređivanja znanja učenika o reciklaži, razvijanja veština recikliranja, kao i sticanja navika upravljanja otpadom u cilju zaštite životne sredine.\nCEPORA – Centar za pozitivan razvoj dece i omladine te poziva da se priključiš timu vršnjačkih edukatora koji će sa učenicima osnovnih škola sprovoditi radionice o reciklaži i na taj način širiti znanja o gorućim temama za zaštitu životne sredine.\nRadionice reciklaže za početnike sa učenicima biće održane početkom 2020/2021 školske godine.\nProjekat “Reciklaža za početnike – edukativne ekološke radionice za decu” finansijski je podržan od strane Ambasade Australije u Beogradu kroz Program direktne pomoći.\nTokom 2019. godine, projekat je bio podržan od strane Gradske uprave grada Beograda – Sekretarijata za zaštitu životne sredine (sa 150.000 RSD), kao i od strane firme eFront. Tada je, u okviru projekta, kreirana je edukativna bojanka za učenike, kreirana je maskota projekta – lutka Planetko, održana je obuka za 20 vršnjačkih edukatora, nakon čega su oni sproveli interaktivne radionice sa preko 500 učenika mlađih razreda beogradskih osnovnih škola, a završetak projekta obeležiće plasiranje poruka mališana o reciklaži u samim školama i putem društvenih mreža.\nU 2020. godini planiramo izradu drugog izdanja bojanke, uključivanje novih edukatora i novih učenika u program, kao i kreiranje edukativnih video snimaka sa samim učenicima.


Požari na više lokacija | Opština Višegrad\nNa području opštine Višegrad u protekla 24 časa zabilježeno je 15 manjih i većih požara nastalih usljed paljenja livada i korova na više različitih lokacija, rečeno je Srni u Vatrogasnoj jedinici Višegrad.\n„Pričinjena šteta je velika, a uzrok požara je ljudski faktor bez sumnje. Nije rijetkost da višegradski vatrogasci imaju po šest intervencija dnevno“, istakao je komandir Vatrogasne jedinice Višegrad Željko Milošević.\nOn je istakao da Vatrogasna jedinica ulaže vanljudske napore da sve sanira, ali da se ne može u isto vrijeme na sve stići.\n„Veliku pomoć nam pruža ekipa iz Šumskog gazdinstva `Panos` koja gasi sa nama. Apelujem na građane da obrate maksimalnu pažnju dok uređuju livade“, rekao je Milošević.\nŠef Radne jedinice Elektrodistribucije Višegrad Radojko Stašević rekao je da su ekipe elektrodistribucije svakodnevno na terenu.\n„Usled požara znatno je oštećeno oko 50 stubova elektro mreže, zbog čega jedan broj domaćinstava nema električnu energiju“, rekao je Stašević.\nOn je dodao da su drveni stubovi karakteristični zato što su suvi, lako se zapale i uglavnom ih sve moraju mijenjati.\nNačelnik opštine Višegrad Mladen Đurević uputio je apel građanima da vode računa prilikom uređenja, kako ne bi dolazilo da požara.\n„Molim sve one koji dolaze vikendom u svoja sela da kontrolišu požar, i kada odlaze nazad da ne ostavljaju vatru jer zbog nekontrolisanog paljenja livada postoji opasnost da budu ugrožena domaćinstva i materijalna dobra“, rekao je Đurević.


Izvor: JužneVesti.com, 19.Nov.2019, 20:23\nOko 650 učesnika iz 8 zemalja okupio je turnir "Balkan best fighters" koji je održan u sali niške Osnovne škole "Mika Antić", a među njima najbolje su se u pokazali domaćini iz Kik-boks kluba Niš. Oni su ekipno bili prvi sa 7 osvojenih zlata, a kažu da su utisci gostiju bili pozitivni, pa očekuju još veći odziv naredne godine.\nU ringovima postavljenim na parketu sale u Durlanu nadmetali su se borci iz Bugarske, Crne Gore, Bosne i Hercegovine, Hrvatske, Severne >> Pročitaj celu vest na sajtu JužneVesti.com << Makedonije, Slovenije, Grčke i Srbije.\nUspeh niških kik-boksera je utoliko veći, ako se uzme u obzir da su za dva dana takmičenja zabeležili samo jedan poraz i sve ostale pobede. Oni su osvojili 7 zlatnih medalja, čime su za sobom ostavili glavnog konkurenta, skopski klub Šampion, koji je osvojio 4.\nZlatne medalje u disciplinama K1 i low-kick, u seniorskoj konkurenciji osvojili su Novak Radulović i Miloš Janković, kome je pripao i pehar za najboljeg seniora. Kod juniora su zablistali Patrik Buza, Natalija Gligić, Natalija Savić, Lazar Arsić i Partik Buza, koji je proglašen za najboljeg juniora na takmičenju.\nKik boks klub Niš se, pored odbranjene titule iz predhodne godine, pokazao i kao dobar organizator i po mišljenju domaćih trenera i gostiju iz inostranstva, potvrdio da je Balkan best fighters jedan od najjačih turnira u kik-boksu, tako da se sa razlogom očekuje da će se u narednoj godini povećati broj zemalja i učesnika - navode u niškom klubu.\nPored ringovnih disciplina, na turniru je bilo borbi i na tatamiju, u kick-light i point fight-u. I tu su se Nišlije dobro pokazale, pošto su zauzele ekipno drugo mesto, iza ekipe Radulov iz Sofije, a zlatne medalje osvojili su Darko i Nikolina Stevanović.\nNišlije osvojile pehar za najbolju ekipu na 4. Balkans best fighters turniru\nIzvor: Megafon.co, 20.Nov.2019, 12:50\nTakmičari Kik boks kluba Niš su osvojili pehar za najbolju ekipu sa sedam zlata na 6. Balkans best fighters turniru. Turnir je trajao od 15. do 17. novembra u Hali Mika Antić u Nišu.. U konkurenciji od 650 učesnika iz Bugarske, Crne Gore, Bosne i Hercegovine, Hravatske, Severne Makedonije, Slovenije,...


Borelj: Nadamo se novoj rundi dijaloga Beograda i Prištine do kraja godine - 15.11.2021, Sputnik Srbija\nBorelj: Nadamo se novoj rundi dijaloga Beograda i Prištine do kraja godine\nVisoki predstavnik EU za spoljnu politiku i bezbednost Žozep Borelj izjavio je da bi do kraja godine trebalo da se održi još jedna runda pregovora između... 15.11.2021, Sputnik Srbija\n„Kada je reč o dijalogu Beograda i Prištine, očekujemo da naprave brz napredak u normalizaciji odnosa. Imaćemo, nadam se, još dijalog između Beograda i Prištine na visokom nivou u Briselu do kraja godine“, kazao je Borelj novinarima posle sastanka šefova diplomatije zemalja EU na kojem su učestvovali i partneri iz istočne Evrope.On je pozvao lidere obe strane da se odazovu njegovom pozivu za dijalog.Borelj je naglasio da se, kako je kazao, podrazumeva da, ukoliko države Zapadnog Balkana žele da budu članice EU, moraju da dele iste poglede kao EU.„Dakle, trebalo bi da gledaju na svet isto kao i mi, da dele poglede, analize, razgovaraju...Ne moraju slepo da se slažu sa nama, ali mi želimo da usko sarađujemo. Biće im lakše kada vide kakav je naš pogled na svet, da se usklade sa time“, naveo je Borelj, preneo je Tanjug.\nevropska unija (eu), srbija, dijalog beograda i prištine, srbija – politika, kosovo i metohija (kim)\nVisoki predstavnik EU za spoljnu politiku i bezbednost Žozep Borelj izjavio je da bi do kraja godine trebalo da se održi još jedna runda pregovora između Beograda i Prištine u Briselu, kao i da Unija očekuje od dve strane da potpuno poštuju ranije dogovorene sporazume.\n„Kada je reč o dijalogu Beograda i Prištine, očekujemo da naprave brz napredak u normalizaciji odnosa. Imaćemo, nadam se, još dijalog između Beograda i Prištine na visokom nivou u Briselu do kraja godine“, kazao je Borelj novinarima posle sastanka šefova diplomatije zemalja EU na kojem su učestvovali i partneri iz istočne Evrope.\nOn je pozvao lidere obe strane da se odazovu njegovom pozivu za dijalog.\nBorelj je naglasio da se, kako je kazao, podrazumeva da, ukoliko države Zapadnog Balkana žele da budu članice EU, moraju da dele iste poglede kao EU.\n„Dakle, trebalo bi da gledaju na svet isto kao i mi, da dele poglede, analize, razgovaraju...Ne moraju slepo da se slažu sa nama, ali mi želimo da usko sarađujemo. Biće im lakše kada vide kakav je naš pogled na svet, da se usklade sa time“, naveo je Borelj, preneo je Tanjug.\nObjavljen datum narednog susreta glavnih pregovarača u dijalogu Beograda i Prištine\n10 Novembar, 18:59


Današnjem sastanku su prisustvovali i zamjenici federalnog premijera Jelka Milićević i Vesko Drljača, kantonalni ministri zdravstva, te predstavnik Vlade Brčko Distrikta BiH, a naredni je zakazan za sljedeći ponedjeljak.\nPremijer Federacije Bosne i Hercegovine Fadil Novalić održao je danas online sastanak s kantonalnim premijerima, s ciljem harmonizacije i zajedničkog djelovanja u FBiH usljed prevazilaženja situacije uzrokovane pandemijom koronavirusa, a kojem je prisustvovao i imunolog akademik Jasenko Karamehić.\nPrema posljednjim podacima zdravstvenih institucija epidemiološka situacija na području Federacije BiH se stabilizira, a u posljednjih sedam dana zabilježen je i smanjenje novih potvrđenih slučajeva za 21 posto. Sedmični indikatori također pokazuju da se broj smrtnih slučajeva u Federaciji BiH smanjio za 11 posto. Na nivou Federacije sedmodnevna incidenca je smanjena za 21,3 posto i na 100 hiljada stanovnika s današnjim danom iznosi 255 slučajeva. Najveća je zabilježena u Hercegovačko-neretvanskom, Zapadnohercegovačkom i Bosansko-podrinjskom kantonu.\nPrema izvještajima kantonalnih premijera i ministara zdravstva epidemiološka situacija u kantonima ide ka blagoj fazi poboljšanja. Kako su istakli, Hercegovačko-neretvanski kanton nakon šestosedmičnog uzastopnog rasta, te trosedmičnog stagniranja, u posljednjoj sedmici bilježi usporen rast novooboljelih. U Kantonu Sarajevo podaci ukazuju na poboljšanje, a u posljednja dva dana ovaj kanton ima dnevno manje od stotinu novooboljelih. Epidemiološke mjere i dalje ostaju iste, uz blago popuštanje u pojedinim kantonima.\nPremijer Novalić je izvijestio kantonalne premijere o poduzetim aktivnostima Federalne vlade i Zavoda za javno zdravstvo FBiH na nabavci vakcina protiv koronavirusa za potrebe građana Federacije, a riječ je o nabavci vakcina od ruskih, kineskih i američkih proizvođača. Također je upoznao prisutne o mogućnostima upotrebe brzih testova za COVID-19, a o čemu je tokom proteklog vikenda razgovara s direktorom turske kompanije “Oncosem”.\n– Federalno ministarstvo zdravstva će izraditi sinhronizirane aktivnosti kako bi se na području Federacije počeli primjenjivati brzi testovi, koji su veoma značajni u obavljanju svakodnevnih aktivnosti privrednim i drugim poslovnim subjektima, a čija primjena se pokazala korisnom i u drugim djelatnostima na teritoriji zemlje i određenih regija. PCR testovi kao referentni primjenjuju se i dalje, posebno u zdravstvenom sektoru, kao i prilikom kretanja van granica – rekao je premijer Novalić.\nIz kantona dat je i prijedlog da se ograničenje kretanja građana u FBiH s 21 sat pomjeri na 23 sata navečer do 5 sati ujutro. Federalni premijer će ovaj prijedlog o pomjeranju termina za ograničenje kretanja građana na cijelom teritoriju FBiH uputiti Kriznom štabu Federalnog ministarstva zdravstva na razmatranje, uz ostavljanje mogućnosti kantonalnim vladama i štabovima uvođenja restriktivnijih mjera na osnovu procjene epidemiološke situacije u kantonu, odnosno općini.\nDanašnjem sastanku su prisustvovali i zamjenici federalnog premijera Jelka Milićević i Vesko Drljača, kantonalni ministri zdravstva, te predstavnik Vlade Brčko Distrikta BiH, a naredni je zakazan za sljedeći ponedjeljak. Ovi sastanci su nastavak dogovorenog zajedničkog djelovanja i bolje koordinacije između premijera u FBiH na sedmičnom nivou.


biznis plan, investicioni projekat, ocena opravdanosti ulaganja - Knjigovodstvene usluge - konsalting - interna revizija\nKvalitetan biznis plan (poslovni plan) predstavlja osnovu za otpočinjanje novog projekta, poslovanja kao i osnovu za pregovore o finansiranju. Današnje poslovanje nezamislivo je bez finansijskih instrumenata kojima srpsko finansijsko trzište obiluje, a samim tim nephodno je da se u planu detaljno opiše stanje u kome se nalazi preduzeće ili sam investicioni projekat, da se analiziraju i navedu potrebe za kapitalom iz eksternih izvora finansiranja kao i da se sagledaju očekivani i projektovani rezultati poslovanja u budućem srednjeročnom periodu.\nMi pružamo usluge savetovanja na finansijskom trzištu kao i izradu svih oblika biznis planova koji će Vam pomoći u realizaciji investiconih poduhvata potrebnih za osiguranje kredita i pridobijanju sadašnjih i budućih partnera i saradnika koji će na osnovu Vašeg biznis plana i elaborata prepoznati Vaše potencijale i uvideti mogućnosti saradnje. Management Consulting Strategies doo ima značajno iskustvo u izradi investicionih elaborata. U proteklom periodu naši klijenti su u saradnji sa našom firmom pripremali biznis planove, investicione programe, projekcije i elaborate radi ostvarenja svojih investicionih aktivnosti. Investicioni elaborati su bili namenjeni organima privrednih subjekata radi donošenja investicionih odluka, poslovnim bankama, Fondu za razvoj Republike Srbije, Nacionalnoj službi za zapošljavanje, Ministarstvu poljoprivrede, Ministarstvu za kapitalne investicije, Ministarstvu za ekonomiju i regionalni razvoj, Garancijskom fondu, donatorima, leasing-kućama i slično.\nSkoro svaki od navedenih korisnika ima posebne zahteve u pogledu sadržaja, strukture pokazatelja, dubine ispitivanja i analize projekta.


"Gnusna poruka" - Bor GRAD INFO\nurednik\t јун 5, 2007 298 0\nMultimediala OD Bor 28 i 29 septembar 2006\nVest1: Na današnjoj konferenciji za novinare predsednika Opštine Bor, saopšteno je da se na sajtu www.opstinabor.com pojavio natpis krupnim slovima: Radikali, marš iz ovog grada.”Pošto sam sa zamenikom bio na službenom putu u inostranstvu, nisam mogao da reagujem na ovu gnusnu poruku, ali već danas zvanično sam od policije zatražio da pronađe ko se krije iza ovog sajta. Mislim da policiji neće biti teško da utvrdi ko je autor i da preduzme zakonske mere”, rekao je Branislav Rankić, pradsednik Opštine.\nUpravo se navršava 100 dana od kako je na čelu Opštine pripadnik SRS, a prema mišljenju opozicije i sve većeg broja građana, radikali nisu ispunili ni jedno od značajnijih obećanja iz predizborne kampanje. Štaviše, uspeli su da blokiraju svaku saradnju sa RTB-om i Vladom Srbije i da negativno utiču na lokalne medije, kao i stvaranje nezdrave političke klime.\nVest 2: Branislav Rankić, predsednik Opštine Bor izjavio je da je policija ustanovila da pretnje elektronskom poštom vladajućim radikalima u Boru stižu iz Južnoafričke Republike.”To je čist govor mržnje. U Opštini Bor je oko 2.500 članova SRS i kogod da tako otvoreno preti nije dobro. Uostalom, uskoro će izbori i neka na vlast dođu najbolji i po volji naroda. Mi verujemo u još jednu pobedu”, naglasio je Rankić.


Novi potresi u Jermeniji: Pašinjan smenio načelnika Generalštaba - Sputnjik Srbija\n00:58 11 April 2021\n© Foto : press office of the Government of RA\n09:42 25.02.2021 (osveženo 10:08 25.02.2021) Preuzmite kraći link\nPremijer Jermenije Nikol Pašinjan smenio je načelnika Generalštaba Oružanih snaga, general-pukovnika Onika Gasparjana koji je zajedno sa 40 visokih oficira zatražio njegovu ostavku.\n„Danas sam doneo odluku da smenim načelnika Generalštaba i njegovog prvog zamenika. Ministar odbrane već sprema odgovarajuću odluku o imenovanju novog šefa Generalštaba i njegovog zamenika“, saopštio je Pašinjan u obraćanju naciji.\nPremijer je pozvao vojsku da nastavi da radi svoj posao, da čuva granice i ne gubi budnost. On je nazvao mešanje vojske u politiku i izlaženje sa političkim saopštenjima nedopustivim.\nOn je saopštio da će razlog za smenu visokih vojnih zvaničnika saopštiti na centralnom trgu u Jerevanu, gde je pozvao svoje pristalice na miting.\n„Sada je najvažniji zadatak - sačuvati građansku i narodnu vlast“, dodao je premijer.\nPašinjan je saopštio da se trenutno nalazi u zgradi Vlade.\nGeneralštab vojske Jermenije ranije je zatražio ostavku premijera Nikole Pašinjana. On je to nazvao pokušajem vojnog udara.\n„Premijer i Vlada Jermenije nisu u stanju da donose adekvatne odluke u ovoj kriznoj i sudbonosnoj za jermenski narod situaciji. U vezi sa nastalom situacijom Oružane snage Jermenije zahtevaju ostavku premijera i Vlade Jermenije, istovremeno upozoravaju na uzdržanost od primene sile protiv naroda, čija deca su poginula, braneći otadžbinu i Karabah“, navodi se u saopštenju Generalštaba Oružanih snaga Jermenije.\nJuče je predsednik Jermenije Armen Sarkisjan na predlog Pašinjana smenio prvog zamenika načelnika Generalštaba Tirana Hačatrjana koji je ismejao reči šefa vlade o raketnim sistemima Iskander.\nPopularnost Pašinjana naglo je opala nakon potpisivanja primirja sa Azerbejdžanom o Nagorno-Karabahu u jesen prošle godine. Jerevan se, u skladu sa sporazumom, morao odreći Kelbadžarskog, Lačinskog i Agdamskog regiona. Nakon toga, u jermenskoj prestonici su počeli protesti.\nVojska Jermenije traži ostavku Pašinjana, premijer: Ovo je pokušaj vojnog udara


Kako prenosi Bi-Bi-Si, ulice glavnog grada Pjongjanga u četvrtak su praktično bile prazne nakon upozorenja. Tajnovita država tvrdi da u njoj nema slučajeva korona virusa, ali je u stanju pripravnosti od januara sa strogo zatvorenim granicama i ograničenim kretanjem.\nNe postoji poznata veza između sezonskih oblaka prašine i širenja korona virusa. Međutim, Severna Koreja nije jedina zemlja koja je to pokušala da dovede u vezu. Prema izveštaju Bi-Bi-Sija, Turkmenistan je takođe koronom zagađenu prašinu naveo kao razlog zašto građani treba da nose maske. Vlast negira optužbe da zataškava izbijanje epidemije u zemlji.\nU Sevenoj Koreji je u sredu na državnoj televiziji prikazan poseban segment vremenske prognoze u kojem se upozorava na dolazak žute prašine narednog dana.\nŽuta prašina odnosi se na pesak iz pustinja Mongolije i Kine koju vetar nosi u Severnu i Južnu Koreju u određeno doba godine. Ona je pomešana je sa toksičnom prašinom koja godinama izaziva zdravstvene probleme u obe zemlje.\nAmerički Centar za kontrolu bolesti ističe kako je malo verovatno da bi se neko zarazio na taj način, posebno na otvorenom, ko i da je najčešći način zaraze bliski kontakt sa osobom koja je zaražena i pritom kije, kašlje ili priča, prenoseći tako kapljice sa virusom.\nMediji u Južnoj Koreji takođe su odbacili ideju da žuta prašina nosi virus nazivajući to nemogućim.\nUprkos tvrdnjama da zemlja nema slučajeve korona vriusa, strah od zaraze u Severnoj Koreji na visokom je nivou, a njihov lider Kim Džong Un redovno drži sastanke kako bi se osiguralo da restrikcije ostaju na mestu.\nAnalitičari su rekli da je izuzetno mala verovatnoća da Severna Koreja nema nijedan slučaj zaraze.


09.12.2019 / 20:00 Politika - Puste želje\nPredsjednik Socijaldemokrata BiH Enver Bijedić najavljivao je kako bi njegova novosnovana stranka mogla uzeti učešće u formiranju vlasti na državnom i federalnom nivou, ali sve su prilike da od toga neće biti ništa.\nZastupnik u Predstavničkom domu Parlamentarne skupštine BiH je u nekoliko navrata isticao da je spreman postati dio vlasti, ali je za sada ispao iz svih političkih kombinacija. Bijedić je još najavio kako predstoje pregovori oko učešća njegove stranke u vlasti.\n"Predstoje pregovori. Mi smo parlamentarni i na državnoj razini, ali i na razini entiteta FBiH. U Parlamentu FBiH za sada imamo pet zastupnika s tendencijom daljeg rasta, a imamo izaslanike i u Domu naroda Parlamenta FBiH. Tu smo da riješimo krizu vlasti u BiH ukoliko bude potrebe za našim prisustvom", kazao je predsjednik Socijaldemokrata.\nBijedić se, očito, malo preračunao, te je kako saznajemo ispao iz svih kombinacija za formiranje Vijeća ministara BiH i Vlade FBiH.\nSocijaldemokrate BiH predstavljaju novoformiranu partiju sastavljenu od bivših kadrova SDP-a BiH razočaranih zbog odluke vrha partije da ostane u opoziciji. Zbog toga su odlučili formirati novu partiju kako bi, kako su sami isticali, učešćem u vlasti mogli učestvovati u kreiranju promjena u BiH.\nKako sada stoje stvari, ulazak u vlast za kadrove Socijaldemokrata ostat će samo želja.


Šta pokazuje izveštaj UN: Hoće li zemlje uspeti da smanje proizvodnju goriva do 2030? - Biznis Telegraf.rs\n20/10/21 | 09:54\nNaučnici su rekli da je ograničavanje zagrevanja ključno kako bi se izbegle najgore posledice klimatske krize\nUoči kritične globalne konferencije o klimi u novembru, izveštaj UN (Ujedinjene nacije), objavljen danas, pokazuje da mnogi od najvećih svetskih proizvođača fosilnih goriva i dalje planiraju povećati proizvodnju u narednim godinama, te će sagorevati daleko više fosilnih goriva u 2030. nego što je u skladu sa globalnim klimatskim obećanjima.\nAnaliza Programa UN za životnu sredinu pokazuje da će 15 velikih zemalja koje proizvode fosilna goriva proizvesti otprilike 110% više uglja, nafte i gasa 2030. godine, nego što bi bilo potrebno da se zagrevanje ograniči na 1,5 stepeni Celzijusa iznad predindustrijskog nivoa, i 45% više nego što bi bilo u skladu sa 2 stepena.\nNaučnici su rekli da je ograničavanje zagrevanja ključno kako bi se izbegle najgore posledice klimatske krize. Istraživači ovaj nesklad između vladinih planova i međunarodnih klimatskih obaveza nazivaju "proizvodnim jazom", za koji zaključuju da je ostao u velikoj meri nepromenjen u poređenju sa prethodnim procenama od godišnjeg izveštaja koji je prvi put objavljen 2019. godine.\nNajnovija analiza otkrila je da je jaz u proizvodnji najveći za ugalj, od čega vlade planiraju da proizvedu otprilike 240% više do 2030. Takođe planiraju da proizvedu 57% više nafte i 71% više prirodnog gasa nego što je u skladu sa Pariskim sporazumom.


Karavan Majke i snajke , popularna emisija u subotu u Leskovcu - JuGmedia\nOd petka, 24. juna, „Majke & snajke“ karavan obilazi Srbiju, a prvog vikenda sa Rašom i ekipom Kurir televizije druže se građani Niša, Leskovca i Vranja.\nMajke & snajke karavan kreće s juga, u jednom gradu se zadržava jedan dan, a druženje s građanima planirano je od 17 do 19 časova.\nU petak, 24. juna Karavan stiže u Niš, narednog dana u Leskovac, a u nedelju u Vranje. U utorak, 28. juna posećuje Beograd, a već sledeći vikend od 1. jula obilazi Čačak, Zlatibor i Kragujevac.\nTrećeg vikenda od 8. jula posetiće Smederevo, Jagodinu i Bor, a kao poslednja destinacija Karavana planiran je Beograd 16. jula.\nMajke i snajke – od emisije do karavana\n– “Majke i snajke” su mnogo više od emisije o kulinarstvu. To je priča o ljudima koji žele da pokažu šta umeju, čije priče se prepričavaju, a recepti prepisuju. Emisija ima svoja pravila koja se odnose na broj učesnika, a naša želja je da svima omogućimo da dožive čari ovog uzbudljivog šoua. Svi koji to budu želeli, dobiće priliku da stanu pred kamere – kažu organizatori Karavana iz tima Kurir televizije.\nRašina kuhinja – saveti i male tajne poznatog kuvara\n„Voleo bih da kroz moje kuvanje ljudi zavole kulinarstvo i spremanje hrane i da to posmatraju kao jednu vrstu opuštanja, uživanja, kao umetnost, a ne kao obavezu ili opterećenje. Činjenica je da kada čovek radi iz ljubavi i strasti, sve bude lepše, tako je i sa hranom“, poručio je poznati kuvar Raša Vlačić.\nLeskovac prodaje građevinsko zemljište i objekte u javnoj svojini\nNakon asfaltiranja, stanari Rajićeve ulice dobiće i parking\nStanari Rajićeve ulice od broja 30 do 36 u Gradskoj opštini Medijana zahvalili su što je posle mnogo godina njihova ulica asfaltirana. Sada se suočavaju…


Besplatna aplikacija o cijenama goriva u FBiH dostupna i za iOS mobilne uređaje – SirokiBrijeg.info\nBesplatna aplikacija o cijenama goriva u FBiH dostupna i za iOS mobilne uređaje\n-Besplatno preuzimanje ove aplikacije za Apple mobilne uređaje, iPHONE i iPAD se može obaviti direktno na App Store servisu, kao i putem linka ili skeniranjem QR koda koji su namjenski postavljeni na web stranici Federalnog ministarstva trgovine www.fmt.gov.ba – potvrdio je federalni ministar trgovine Zlatan Vujanović.\n-Naime, do sada je bila dostupna verzija aplikacije za mobilne telefone sa Android operativnim sustavom, a sada je dostupna i verzija za iOS. Ova aplikacija ima više od 50.000 korisnika i u kontinuitetu je imala pozitivne komentare na Google Play servisu, odnosno više od 90 posto korisnika je aplikaciji dalo maksimalnu ocjenu pet. To govori da je više nego ispunila očekivanja u pogledu kvaliteta urađenog programerskog rješenja, pouzdanosti i brzine odziva svih sadržajnih segmenata, te da je njen korisnički interface lako primjenjiv i prihvatljiv – istakao je Vujanović.\n-Dobit će relevantnu informaciju za kupovinu po najnižim cijenama u ponuđenom aktuelnom rasponu, te tako na najefikasniji način ostvariti svoje autonomno pravo izbora pri kupovini. Također, poslovni subjekti na ovaj način mogu uskladiti i adekvatno pozicionirati svoju cjenovnu politiku prema ekonomskoj realnosti potrošačkog standarda građana Federacije BiH – dodao je Vujanović.


Vesti online / Vesti / Svet / Da li je Putin imao legitimaciju Štazija?\nPortparol predsednika Rusije Dmitrij Peskov smatra da je moguće da je šef ruske države imao legitimaciju Ministarstva državne bezbednosti Istočne Nemačke (Štazi).\n- Verovatno se ta informacija pre može dobiti od naše Spoljnoobaveštajne službe - prokomentarisao je Peskov članak "Bilda" u kojem se navodi da je u arhivama bivše regionalne uprave Štazija u Drezdenu otkrivena legitimacija koja je bila izdata na ime majora V. Putina i koja je produžavana do 1989. godine.\nPeskov je naglasio da su "u to vreme SSSR-a KGB i Štazi bile partnerske službe i da zato, verovatno, ne treba isključiti da je bilo i takve razmene legitimacije".\nPrema rečima rukovodioca drezdenskog Odeljenja za rad sa arhivama Štazija Konrada Felbera, sa tim dokumentima Putin je mogao neometano da ulazi u ustanove organa bezbednosti Istočne Nemačke i niko nije mogao da zna da radi za ruski KGB. Posedovanje te legitimacije je moglo da olakša rad na vrbovanju agenata u toj zemlji.\nPutin i Tramp u užem izboru za "čoveka godine"\nUtorak 11.12.2018. 19:51\nPa šta je tu čudno:Štazi i KGB su bili na istoj liniji tada.


Gradski štab za vanredne situacije Grada Niša (Gradski štab) ocenio je da je epidemiološka situacija na teritoriji Niša vrlo nepovoljna i ukazao da dve trećine novozaraženih pripada starosnoj grupi od 10 do 49 godina.\nZdravstveno najugroženije grupe koronavirusom su stariji od 55 godina kojima virus prenose mlađe osobe i među kojima su najčešći smrtni ishodi. Dnevni rekord broja zaraženih u Nišu zabeležen je ovog 17. septembra od 400 pozitivnih, saopšteno je iz Gradskog štaba za vanredne situacije.\n“Kolektivni imunitet protiv opakog virusa postiže se kolektivnom svešću o opasnosti s kojom smo suočeni. Svaka dezinformacija izrečena u javnom prostoru relativizuje tu opasnost, a posledica toga je porast broja obolelih, hospitalizivanih i umrlih”, piše u saopštenju.\nGradski štab je najavio da će preduzeti mere opsežne kontrole i nadzora propisanih mera zaštite na mestima na kojima se okuplja veći broj građana, a posebno u tržnim centrima, velikim marketima, javnom saobraćaju i slično.\nGradski štab je najavio da će uz pomoć Stručno-operativnog tima pratiti dalji tok epidemije i da će prema potrebi preduzimati oštrije mere u odnosu na propisane u Republici Srbiji u borbi sa koronavirusom.


Protest "1 od 5 miliona": Transparenti ispred Predsedništva, žene u uniformama\n17 avgust, 2019\nTraspaprent ispred zgrade Predsedništva, tokom protesta "1 od 5 miliona" u Beogradu, 17 avgusta 2019. (Foto: Dušan Komarčević, Radio Slobodna Evropa)\nUčesnici protesa "1 od 5 miliona", 37. po redu, u subotu uveče po zemlji ispred Predsedništva Srbije rasprostrli su transparente na kojima su ispisanje 42 preporuke za slobodne i fer izbore. Zgradu Predsedništva čuvalo je šest pripadnica specijalne vojne jedinice "Kobre", a incidenata nije bilo.\nKod predsedništva su upaljene i baklje. Građani su uzvikivali "Vučiću lopove" i "Uhapsite Vučića", "Čuvajte se Jutke" kao i "Vučiću ubico", "Čuvate lopova".\nPripadnice specijalne vojne jedinice "Kobre" ispred zgrade Predsedništva, tokom protesta "1 od 5 miliona" u Beogradu, 17 avgusta 2019. (Foto: Dušan Komarčević, Radio Slobodna Evropa)\nNakon što su rasprostrli transparente po zemlji, demonstranti su mirno nastavii šetnju ka RTS-u.\nKod RTS su zapaljene baklje, a građani su uzvikivali "RTS-SNS".\nIspred zgrade javnog servisa, predstavnica organizacije "1 od t miliona", Mila Jovanović, ocenila je da ta kuća nije dobro izveštavala o "pebijanju demonstranta Srđana Markovića" u incidentu tokom prošlosubotnjeg protesta.\nPodsetimo, demonstranti su prošle subote sprečeni u pokušaju da u Predsedništvu predaju pisane zahteve okupljenih. Kada su okupljeni pokušali da uklone zaštitnu ogradu oko zgrade, fizički je reagovalo obezbeđenje zgrade koje je guralo i pesnicama udaralo okupljene, a predsednik Srbije Aleksandar Vučić kasnije je rekao da su u obezbeđenju bili pripadnici specijalnih jedinica Vojske Srbije "Kobre" i ocenio da su reagovali u skladu sa zakonom.\nIncident ispred zgrade Predsedništva tokom skupa "1 od 5 milona"\n"Da li je RTS pozvao ovog mladog čoveka da kaže šta se desilo? Da li je RTS obavljao svoj posao kako treba, naravno da nije", rekla je Mila Jovanović govoreći o Srđanu Markoviću.\nOna je pozvala novinare RTS-a da po savesti obavljaju svoj posao i da "ne budu saučesnici u propasti Srbije".\nJovanovićeva je rekla da je predsednik Srbije Aleksandar Vučić "teatralno" sklonio ograde a da su mu oni kao ograde doneli zahteve. "Jedina ograda između njega i nas je zakon, a zbog zakona vi ste na ulicama već devet meseci", rekla je Jovanović.\nOrganizatori su pozvali demonstrante da prođu pored Trga Nikole Pašića i pozdrave vlasnicu Kanala 9 Maju Pavlović koja štrajkuje glađu.\n"Nema pregovora, bojkot!"\nPrethodno je Srđan Marković, jedan od organizatora protesta, na početku protesta sa kamiona poručio je da prošle subote "nije bilo tako strašno kako je izgledalo" i zahvalio se na porukama podrške koju je dobio, jer prema njegovim rečima pokazuju da je "nas ipak više".\nMarković je rekao da demonstranti nemaju ništa protiv vojske i policije "i ako pokušavaju da ih nateraju da rade nešto što nije narodno". "Aleksandre Vučiću vojska i policija nisu tvoje, one su narodne i naše. Mi ćemo ih čuvati i one će čuvati nas", poručio je Marković.\nOn je pozvao na bojkot izbora zakazanih za proleće i rekao da nema pregovora i okruglih stolova sa predsednikom Srpske napredne stranke i države Aleksandrom Vučićem.\n"Izbori će izgledati kao kad su nas tukli u subotu ispred zgrade Predsedništva", rekao je Marković, govoreći o događajima od prošle subote. Poručio je Vučiću da nema potrebe da se plaši "jer ga niko neće tući".\nOn je rekao da je Vučić "uzurpirao vlast, bojkotuje zdrav razum, bojkotuje sve nas i zato nema pregovora ni okruglih stolova jer mi volimo Srbiju". Prema njegovim rečima, u ovakvoj atmosferi u društvu nije moguće da postoje fer izbori.\nOve subote demonstranti su šetali protiv nasilja i prebijanja neistomišljenika vlasti, rodne diskriminacije, ali i zloupotrebe i ponižavanja vojske od strane predsednika Srbije Aleksandra Vučića, bilo je rečeno u najavi organizatora.


Dunja Mijatović: Dezinformacije o pandemiji ne smeju da služe za ograničavanje slobode medija – Krstarica\nBeta 3. aprila 2020. 09:55\nKomesarka Saveta Evrope za ljudska prava Dunja Mijatović izjavila je da sloboda medija ne sme da bude ugrožena merama koje države preduzimaju radi suzbijanja dezinformacija u vezi s pandemijom novog korona virusa.\nMijatović je u pisanoj izjavi navela da se vlade tokom pandemije nesumnjivo suočavaju s izazovima bez presedana, ali da to ne može da bude izgovor za obračun s medijima i, usled toga, za ograničavanje pristupa gradjana informacijama.\n„Novinari i medijski akteri obavljaju neophodan posao koji služi javnom dobru. Njihov rad mora biti zaštićen, a ne potkopavan“, rekla je Mijatović.\n„Nažalost, neke vlade koriste ovaj imperativ kao izgovor za uvodjenje nesrazmernih ograničenja slobode medija; ovo je kontraproduktivan pristup koji mora prestati. Naročito u doba krize moramo da zaštitimo naše dragocene slobode i prava“, navela je Mijatović.\nOna je dodala da su parlamenti, vlade i lokalne vlasti prethodnih nedelja usvojili zakone, ukaze ili odluke „koje donose očigledan rizik ometanja rada novinara i medijskih aktera i ograničavanja prava javnosti da dobija informacije“.\nKomesarka SE je ukazala da je i pristup informacijama „kolateralna žrtva mera“ koje vlade preduzimaju u suočavanju s pandemijom i da su „filtriranje informacija i odlaganja odgovora na zahteve za slobodom informacija“ primećeni u nekoliko država članica, uprkos činjenici da su pravovremene informacije od suštinskog značaja za shvatanje opasnosti i zaštitu pojedinaca.\n„U Češkoj, Srbiji i Italiji prijavljeni su slučajevi novinara koji su bili sprečeni da prisustvuju konferencijama za medije, da dobiju informacije od zdravstvenih vlasti ili da dokumentuju aktivnosti zvaničnika zaduženih za sprovodjenje zakona“, napisala je Mijatović.\nNovinari koji izveštavaju o pandemiji u Madjarskoj i Rusiji, navela je, suočavaju se sa različitim sankcijama, uključujući rizik zatvorske kazne do pet godina zbog širenja „lažnih informacija“, dok u Azerbejdžanu nedavne izmene zakona nameću obavezu vlasnicima informativnih portala da spreče širenje „štetnih informacija“ na internetu.\nU Rumuniji uredba dozvoljava vlastima da uklanjaju sadržaj i blokiraju sajtove na kojima taj sadržaj pruža „lažne informacije“ o pandemiji korona virusa i merama prevencije, bez mogućnosti žalbe na odluku, kazala je Mijatović.\nMijatović je rekla i da je „od izuzetne važnosti da novinari mogu da rade u bezbednim uslovima, bez straha da će biti maltretirani ili napadnuti“, kao što je naglašeno u Preporuci Komiteta ministara o zaštiti novinarstva i bezbednosti novinara i drugih medijskih aktera.\n„Medjutim, u Turskoj je nekoliko novinara privedeno u znak odmazde zbog njihovog izveštavanja o korona virusu. Novinar koji je u Sloveniji podneo zahtev za dobijanje informacije o usvojenim vladinim merama za borbu protiv pandemije bio je meta kampanje blaćenja u medijima bliskim stožernoj partiji vladajuće koalicije“, napisala je Mijatović.\nOna je pozvala sve države članice Saveta Evrope da očuvaju slobodu medija i da „osiguraju da mere za borbu protiv dezinformacija budu neophodne, srazmerne i podložne redovnom nadzoru“, izmedju ostalog, i parlamenta i državnih institucija za zaštitu ljudskih prava.\n„Mere za suzbijanje dezinformacija nikada ne smeju da sprečavaju novinare i medijske aktere da obavljaju svoj posao niti da dovedu do neopravdanog blokiranja sadržaja na internetu. Zemlje koje su uvele ograničenja koja ne ispunjavaju ove standarde moraju hitno da ih ukinu“, dodala je Mijatović.


Kinezi obilaze RTB Bor – Koliko nas i dalje košta „rudnik dugova“ (VIDEO) | Insajder TV - Više od vesti\nKinezi obilaze RTB Bor – Koliko nas i dalje košta „rudnik dugova“ (VIDEO)\nDva puta u proteklih deset dana predstavnici kineskih kompanija posetili su Rudarsko topioničarski basen Bor. Osim protokolarnih izjava, javnosti nije saopšteno kakav vid saradnje se dogovara i da li će pre eventualnog dolaska kineskih investitora građani morati da otplate sve dugove rudnika u koji je u poslednjih osam godina država uložila više od 300 miliona evra.\nKineski investitori u RTB Boru, http://kolektiv.co.rs/\nGeneralni direktor RTB Bor Blagoje Spaskovski ugosto je generalnog direktora kineske kompanije za proizvodnju bakra i zlata „Hunan gold group“, Čen Ze Lua. Kineska delegacija imala je priliku da vidi površinski kop „Veliki Krivelj“, novu topionicu i fabriku sumporne kiseline.\nKako je saopšteno iz borske kompanije prvi čovek „Hunan grupe za zlato“ nije krio „oduševljenje slikom sa terena“.\n„Tehnologija i kopovi koje smo danas videli ostavili su dubok utisak na nas. Zato se nadam da ćemo ostvariti uspešnu saradnju sa „Borom“, na obostranu korist“, rekao je Čen Ze Lu.\nO kakvoj se saradnji radi nije objavljeno, ali je za razliku od pre 10 dana bar objavljeno ko je pokazao interesovanje za investiciju u RTB Bor.\nPredstavnici najveće državne kineske kompanije za proizvodnju bakra i procenu zlata, zajedno s partnerima iz kineske privatne investicione i upravljačke agencije, posetili su Rudarsko-topioničarski basen, bila je kratka informacija koju je javnost dobila pre 10 dana.\n"Naša zemlja bi volela da upravo mi ostvarimo saradnju sa RTB Borom i zbog toga smo ovde", istakao je direktor investicija u rudarstvu te kineske kompanije, a preneli mediji.\nSadašnji predsednik, a doskorašnji premijer Aleksandar Vučić u više navrata je ponavljao da je dolazak Kineza u najveći rudarsko - topioničarski kompleks jedini spas za celu istočnu Srbiju koja živi od RTB-a. Prilikom poslednje posete Kini u maju ove godine Vučić je kineskog premijera Li Kećanga zamolio za pomoć oko RTB Bor, saopšteno je tada iz Vlade Srbije.\nKineski uslov - otpis dugova i otpuštanja?\nŠta je pozadina razgovora iza zatvorenih vrata i kakav je aranžman u pitanju nije do kraja jasno. Dnevnik Blic je nedavno objavio da Kinezi imaju dugačku listu zahteva\n„Kinezi su jasno stavili do znanja da ih ne zanimaju nagomilani dugovi RTB-a, koji se mere milijardama. Po svemu sudeći, Vlada će morati da donese odluku da RTB-u otpiše sve dugove prema javnim preduzećima, pre svega one za struju. Kinezi traže otpuštanje većeg broja zaposlenih, uz uslov da troškove socijalnog programa snosi Srbija“, naveo je neimenovani sagovornik Blica.\nPodsetimo, pre godinu dana RTB Boru je prema planu reorganizacije država otpisala oko milijardu evra duga. Od 1, 2 milijarde evra koliki je dug bio, otpisano 90 odsto neobezbedjenih potraživanja, a preostalih 10 odsto je prema planu reorganizacije trebalo da vraća kompanija tokom osam godina.\nKako se rudnik bakra pretvorio u rudnik dugova\nInsajder se poslovanjem RTB-a Bor bavio u serijalu Rudnik dugova još 2013. Uprkos brojim dokazima o tome da se novi investicioni ciklus u Boru, započet 2009, pretvorio u nekontrolisano trošenje sredstava, do danas za to niko nije odgovarao.\nNajbolji primer nekontrolisanog trošenja je upravo gradnja Topionice koja je juče pokazana kineskim investitorima a koja je građena kreditima za koje je garantovala država.\nKako je objavljeno u Insajderu, gradnja nove Topionice uvećana je trostruko za tri i po godine godine - sa 100 na čak 300 miliona evra. Posao je dodeljen kanadskoj firmi Lavalin u direktnim pregovorima, bez tendera, a ceo posao je završen u uskom krugu ljudi.\nPočetkom godine mediji su objavili da je Policija je po nalogu Tužilaštva za organizovani kriminal počela predistragu o jednom od najvećih poslova u RTB-u poslednjih decenija - gradnji Topionice.\nOva investicija je započeta u vreme kada je ministar ekonomije bio Mlađan Dinkić, a upravo je njegovo ministarstvo odobrilo ceo posao. Dinkić je u januaru saslušan u Policiji u svojstvu građanina, a jedna od tema je bila i Topionica.\nInače generalni direktor RTB-a Blagoje Spaskovski više puta je ponovio da su u trenutku kada ga je Vlada Srbije krajem 2008. imenovala na to mesto, dugovi ove kompanije iznosili su oko 860 miliona evra, od čega je oko 600 miliona bio dug državi i državnim preduzećima.\nNeke od obaveza koje ulaze u ovaj dug starije su od 15 godina, kao što je dug od više od 330 miliona evra prema Pariskom i Londonskom klubu. U ove obaveze prema državi i njenim preduzećima ulazi i dug prema NIS-u, prema EPS-u, prema Poreskoj upravi ili Fondu za razvoj za subvencije za plate.


U Srbiji do danas vakcinisano oko 520.000 građana – Objektivni\nPočetna/Covid 19/U Srbiji do danas vakcinisano oko 520.000 građana\nU Srbiji do danas vakcinisano oko 520.000 građana\nPremijerka Ana Brnabić je, povodom sto dana rada Vlade, poručila da je do danas vakcinisano oko 520.000 građana i da je Srbija jedina zemlja na svetu u kojoj građani imaju pravo da biraju koju će vakcinu da prime. Navela je da je nedavnim hapšenjem kriminalne grupe data jasna poruka da je „Srbija jaka i bezbedna zemlja u kojoj nema zaštićenih“.\nPredsednica Vlade Ana Brnabić je, povodom sto dana rada Vlade, uručila nagrade „Dobročinitelj“ i kako je rekla, najbolje je da u takvom društvu predstavi rezultate Vlade u prvih 100 dana.\nBrnabićeva je istakla da su otvorene dve potpuno nove bolnice u Beogradu i Kruševcu, sa više od 1.500 kreveta za pacijente obolele od kovida.\n„Jedna smo od samo dve ili tri zemlje na svetu koja je uspela ovako nešto, da tokom ovakve krize, u samo četiri meseca, izgradi potpuno nove bolnice, i to ne jednu, već dve, kako bi pokušala da stavi još jednu odbranu za naš zdravstveni sistem i još jednu pomoć i podršku svim našim građanima“, navela je Ana Brnabić.\nDodala je da je započeta i masovna imunizacija građana i da je Srbija bila druga zemlja u Evropi u koju su stigle vakcine protiv kovida.\n„Kao treća zemlja Evrope, posle Velike Britanije i Švajcarske, a tri dana posle EU, započeli smo vakcinaciju našeg stanovništva. Do danas smo vakcinisali oko 520.000 ljudi, revakcinisali oko 21.000 i jedina smo zemlja na svetu u kojoj građani mogu da biraju vakcinu“, naglasila je premijerka.\nPredsednica Vlade je navela da je tim hapšenjem data snažna i jasna poruka: Srbija je jaka i bezbedna zemlja u kojoj nema zaštićenih.\nAna Brnabić je rekla da je Vlada usvojila akcioni plan i formirala Radnu grupu za implementaciju medijske strategije, i osnovala Radnu grupu za bezbednost i zaštitu novinara.


Konferencija za štampu OO SNS: Jula radovi na banjskom drumu -\nKonferencija za štampu OO SNS: Jula radovi na banjskom drumu\n25.06.2019. Ninoslav Miljković Politika Jedan komentar\nOpštinski odbor Srpske napredne stranke u Aleksincu danas je održao konferenciju za novinare na kojoj je bilo reči o rekonstrukciji ulice Lele Popović, takozvanog Banjskog druma, kao i sređivanju puta do susedne Sokobanje.\nKako je informisao novinare predsednik odbora i aktuelni predsednik opštine Nenad Stanković, pri kraju su radovi na postavljanju atmosferske kanalizacije u pomenutoj ulici. Stanković je podsetio javnost na njegov nedavni razgovor sa predsednikom Republike Aleksandrom Vučićem.\n‒ Dobra vest za građane Aleksinca, ali i za građane Sokobanje je da prilikom boravka predsednika republike u Zaječarskom okrugu i u Sokobanjskoj opštini tema razgovora je bila državni put Aleksinac-Sokobanja i on je tom prilikom pred medijima dao nalog ‘Putevima Srbije’ da se pristupi rekonstrukciji te saobraćajnice. Na osnovu kontakta koji imamo sa ‘Putevima Srbije’ možemo da očekujemo da neposredno iza 1. jula krenu i radovi – pojasnio je Stanković.\nKako se čulo na ovoj konferenciji, izgradnja atmosferske kanalizacije u vrednosti od oko 17 miliona, finansirana je iz opštinskog budžeta, dok će rekonstrukcija puta biti finansijska obaveza državnog preduzeća „Putevi Srbije”. Prema nekim procenama ti radovi će koštati preko 100 miliona dinara.\nDa se ne radi samo o rekonstrukciji ulice Lele Popović, već o još nekoliko deonica na putu prema Sokobanji, na današnjoj konferenciji za novinare, potvrdio je i sam Stanković.\n‒ Radiće se još jedna deonica na toj saobraćajnici u zoni Subotica koja je vrlo loša i ona će takođe biti obuhvaćena radovima, koliko je meni poznato – izrazio je Stanković svoja očekivanja.\nNa novinarsko pitanje zašto su „Putevi Srbije” u jednom trenutku odustali od rekonstrukcije u punom profilu, kako je predviđeno planom, Stanković je objasnio da je prošle godine ovo republičko javno preduzeće predvidelo novac za izgradnju pomenute ulice, ali da iz objektivnih razloga nije završena kanalizacija, tako da su radovi prebačeni za ovu godinu. Verovatno „Putevi Srbije”, pojasnio je Stanković, ove godine nisu taj novac planirali, ali je i taj problem rešen uz pomoć predsednika Republike, tako da će se rekonstrukcija tih deonica obaviti kako je prvobitno predviđeno.\nPrvi čovek aleksinačkih naprednjaka kaže da se prema „Putevima Srbije” uvek pojavljuju sa ambicioznim zahtevima, što u ovom slučaju podrazumeva rekonstrukciju što većeg broja deonica na putu prema Sokobanji.\n‒ Vi ste čuli da je predsednik Republike naložio da se kompletna saobraćajnica rekonstruiše i bude vrlo pristojna. Pitanje da li ‘Putevi Srbije’ sve to mogu u ovoj godini kalendarskoj i radnoj da izvedu. Ali ako ove godine urade neke značajne deonice koje su loše, pa ih urade potpuno novim kolovozom, onda neće ostati još mnogo da se ta saobraćajnica kompletira dobrim putem. Inače na toj saobraćajnici mi i danas imamo neke deonice koje su rađene prošle godine i prethodnih godina koje sasvim pristojno izgledaju – rekao je Stanković.\nOčito da će od više činilaca zavisti koliki će broj deonica puta prema Sokobanji biti završen u septembru. Ono što se sada najavljuje jeste početak radova od 1. jula, a rok za završetak koji je dat „Putevima Srbije” od strane prvog čoveka države, predsednika Vučića je prvi septembar. U toku septembra nagađa se o njegovoj poseti Sokobanji, pa će se u tom mesecu najverovatnije videti rezultati letnjih radova putara na frekventnom putu Aleksinac-Sokobanja, koji je u delu kroz Aleksinac bio u toliko lošem stanju da je predsednik Stanković na današnjoj konferenciji rekao da je ova deonica po hitnosti trebalo da bude urađena još pre dve godine.\nKonferenciji za štampu prisustvovao je i jedan od potpredsednika OO SNS u Aleksincu Dejan Milošević.\nPrevious Post:Od jeseni seminari za farmere\nNext Post:Morava i OFK Napredak i zvanično zonaši\n26.06.2019. u 09:36\nE Nenade Stankovicu ispunio si ocekivanje gradjana jer bez malo zapinjanja s’tvoje strane sve bi se ovo razvuklo u nedogled i pitanje bi bilo kako bi uopste bilo uradjeno.


Đorđević i Harčenko o konferenciji Besmrtni puk\nIzvor: Radio Televizija Vojvodine, 31.Avg.2019, 14:35 (ažurirano 02.Apr.2020.)\nMinistar za rad, zapošljavanje, boračka i socijalna pitanja Zoran Đorđević danas je sa ambasadorom Rusije Aleksandrom Bocan Harčenkom razgovarao o organizaciji predstojeće međunarodne konferencije Besmrtni puk koja će se održati 25. septembra u Beogradu, prvi put van granica Rusije.\nMeđunarodna konferencija Besmrtni Puk, koja se u glavnom gradu organizuje na inicijativu Ministarstva i izvršnog odbora >> Pročitaj celu vest na sajtu Radio Televizija Vojvodine << Besmrtnog Puka u Rusiji, okupiće sve koordinatore Besmrtnog Puka iz celog sveta i veliki broj visokih zvanica iz Ruske Federacije, saopštilo je resorno ministarstvo.\nĐorđević je istakao da će ova konferencija još jednom potvrditi snažne i prijateljske odnose koji postoje između naše dve zemlje, koji su danas na najvišem mogućem nivou.\nKako kaže, posebno mu je drago što je od ove godine manifestacija Besmrtni puk, zahvaljujući inicijativi Ministarstva, postala događaj od državne važnosti.\nHarčenko je zahvalio ministru Đorđeviću na dosadašnjem velikom zalaganju za unapređenje bilateralnih odnosa Srbije i Rusije i istakao da je obeležavanje međunarodne konferencije „Besmrtni puk“ jako dobra zamisao i da je treba organizovati na najbolji mogući način.\nKako je rekao, Srbija u tome može da računa na podršku ambasade, ali i njega lično. Posebno je, kako kaže, počastvovan, što će se ova međunarodna konferencija prvi put organizovati upravo u Beogradu.\nRukovodilac Izvršnog odbora Besmrtnog Puka Artem Hutorskoj i međunarodni koordinator Sergej Gluščenko zahvalili su ministru Đorđeviću i predložili da se u okviru konferencije organizuje i izložba koja će biti uvod u konferenciju, a koja bi bila dostupna svim građanima Srbije.\nSastanku su prisustvovali i otpravnik poslova ambasade Ruske Federacije Denis Kuznedeleev, prvi sekretar Aleksej Žukov i predsednik Ruskog geografskog društva u Srbiji Dušan Bajatović.\nSrbijaDanas.com: Konferencija "Besmrtni Puk" PO PRVI PUT VAN GRANICA RUSIJE biće održana u Beogradu!\nRTS: Đorđević i Harčenko o konferenciji "Besmrtni puk" u Beogradu\nRadio Televizija Vojvodine: Đorđević otvorio 56. Ljubičevske konjičke igre u Požarevcu\nVostok.rs: Međunarodna konferencija „Besmrtni puk“ 25. septembra u Beogradu\nĐorđević i Bocan Harčenko o predstojećoj konferenciji Besmrtni puk\nMinistar za rad, zapošljavanje, boračka i socijalna pitanja Zoran Đorđević sastao se danas sa ambasadorom Rusije Aleksandrom Bocan Harčenkom kako bi razgovarali o organizaciji predstojeće međunarodne konferencije Besmrtni puk, saopšteno je iz resornog ministarstva... Ta manifestacije će se,...\nDjordjević i Bocan Harčenko o predstojećoj konferenciji Besmrtni puk\nMinistar za rad, zapošljavanje, boračka i socijalna pitanja Zoran Djordjević sastao se danas sa ambasadorom Rusije Aleksandrom Bocan Harčenkom kako bi razgovarali o organizaciji predstojeće medjunarodne konferencije Besmrtni puk, saopšteno je iz resornog ministarstva.Ta manifestacije će se, na...


Vodeći politički predstavnici bošnjačkog i srpskog naroda u Bosni i Hercegovini - član državnog Predsedništva Haris Silajdžić i premijer Republike Srpske Milorad Dodik nastavili su i u subotu da razmenjuju optužbe zbog neuspeha pregovora koje su vodili protekle sedmice u Vašingtonu na temu reformami u Bosni i Hercegovini.\nHaris Silajdžić je saopštio da je bio spreman da u prihvati u celini američki predlog ustavnih reformi, ali da je Milorad Dodik odustao od saglasnosti koju je, navodi Kabinet Harisa Silajdžića, premijer Republike Srpske dao pre odlaska u Vašington.\nMilorad Dodik je izjavio u intervjuu objavljenom u subotu u banjalučkom dnevniku "Nezavisne novine" da nije želeo da raspravlja o tzv. entitetskom glasanju navodeći kao razlog da je očuvanje takvog glasanja od sudbinskog pitanja za Srbe u Bosni i Hercegovini.\n"Ako bi došlo do ukidanja i redukovanja entitetskog glasanja i ukidanja policije Republike Srpske ... bio bi ostvaren plan kojeg već jasno iskazuje reis (Mustafa) Cerić izjavama da je Bosna i Hercegovina matična zemlja Bošnjaka a da oni koji nisu zadovoljni mogu da idu", izjavio je Milorad Dodik.


Kladovo: U Kladovu je obeležen dan opštine | TV Istok\nKladovo: U Kladovu je obeležen dan opštine\nDate: 25 априла, 2019\nU Kladovu je obeležen dan opštine u znak sećanja na 26. april 1867. godine kada su predstavnici Turske vlasti predali ključeve tvrđave “Fetislam” artiljerijskom kapetanu Milutinu Jovanović. Inače 26. april slavi se kao dan opštine od 2002. godine. Ove godine je obeležavanje ovog značajnog datuma održano je 25. аprila zbog neradnih dana oko Vaskrsa.\nPre 152 godine aprila 1867. godine simboličnom predajom ključeva Beograda, Smedereva, Kladova i Šapca Srbi su preuzeli upravu nad gradovima i od potlačene i oslabljene zemlje, krenuli ponovo tokom evropske civilizacije. Srbija je te godine oslobodila i preuzela tvrđave gradova. Kapetan Lazar Đukić primio je 22. aprila Šabac, 24. aprila major Ljubomir Uzin – Mirković Smederevo, a kapetan Milutin Jovanović umarširao je sa svojom četom 26. aprila u Kladovo u tvrđavu Fetislam. 26. april slavi se kao dan opštine Kladovo od 2002. godine. Tradicionalno kao i svake godine obeležavanje ovog značajnog datuma započelo je polаgаnjem vencа nа spomen ploču u Tvrđаvi“Fetislаm“ i tradicionalnim prijemom bivših predsednikа opštine u zgrаdi opštine Klаdovo, nakon toga je održana i svečаnа аkаdemijа u prisustvu velikog broja gostiju iz javnog, kulturnog i političkog života ovog kraja.\nPredsednik SO Kladovo Dragan Maksimović je u svom obraćanju istakao značaj istrajne borbe vlast s početka 20. veka da energetski potencijal ovog kraja ostane nama a ne nekom drugom.\nPored osvrta na istorijske činjenice, predsednik opštine Kladovo Saša Nikolić rekao je da se ova opština se razvija u tri pravca, a to su turizam mala privreda i poljoprivreda.\nI ove godine su po tradiciji uručene povelje i priznаnjа zаslužnim grаđаnimа. Nagradu za životno delo opština Kladovo dodelila je Svetislavu Buletu Gonciću srpskom filmskom i pozorišnom glumcu za doprinos na razvijanju kreativnih umetničkih potencijala i kulture.Godišnju nagradu za radne rezultate kolektiva koji imaju naručitu afirmacije društvenih vrednosti dobila OMŠ “Konstantin Babić” iz Kladova. Opština Kladovo je ove godine dodelila povelju zahvalnosti Kancelarije za upravljanje javnim ulaganjima Vlade Republike Srbije za pruženu pomoć opštini Kladovo za kompletnu adaptaciju i energetsku sanaciju osnovne škole Vuk Karadžiću Kladovu. Godišnja nagrada za postignute rezultate u sportu dodeljena je Tomić Vukašinu studentu iz Velike vrbice, dok je Godišnjom nagradom za humanitarne aktivnosti nagrađeno je udruženje građana “Eden” iz Kladova.\nPrevious : Održana još jedna akcija dobrovoljnog davanja krvi u Zaječaru (VIDEO)\nNext : Kladovo: ,,Vesela čaršija” označila početak nove turističke sezone u Kladovu\nMinistar turizma i telekomunikacija Rasim Ljajić 18. maja posetiće Kladovo\nRadno vreme “Tekijanke” tokom praznika\nBiblioteka u Kladovu je ponovo otvorena za rad sa korisnicima


O reindustrijalizaciji u Valjevu | VAmedia - info portal\nO reindustrijalizaciji u Valjevu\n17/07/2015 17/07/2015 Нема коментара на O reindustrijalizaciji u Valjevu\nU hotelu Grand danas je održana četvrta po redu medjunarodna konferencija o reindustrijalizaciji . Grad Valjevo je partner u projektu koji podržava EU, a današnji panelisti govorili su o primerima dobre prakse i lošim iskustvima pojedinih gradova. Cilj projekta je izmedju ostalog i lakše pristupanje fondovima EU.\nNosilac projekta koji se realizuje sa još devet gradova gradova iz Poljske, Češke, Slovačke, Francuske, Nemačke i Slovenije je DELTA PARTNER iz Poljske, a Grad Valjevo učestvuje kao partnerski grad na projektu pa je tim povodom u Valjevu danas i održana konferencija na temu reindustrijalizacije. Projekat se realizuje do januara 2016. godine\nMihal Potoplak kao predstavnik organizacije iz Poljske kaže da je tema svih konferencija reindustrijalizacija i različita iskustva država. “ Do sada su se održale tri konferencije i tema tih sastanaka na kojima su uzele učešće i NVO jeste kako da se ponovo pokrene industrija u gradovima i zemljama u kojima ona nije na zavidnom nivou razvoja.Imali smo u vidu gradove koji imaju neki oblik ostavrene saradnje i medju njima je i Valjevo. Konferecije proširuju znanja i pružaju bolji uvid u trenutnu situaciju”, rekao je Potoplak.\nDanašnji panelisti govorili su o podacima trenutnog stanja u Srbiji pa su se mogli čuti praktični primeri na koji način se komunicira i ostvaruje kontakt sa investitorima, na koji način se organizuju industrijske zone i kako se investitoru predstavljaju prostori predvidjeni za investiranje. Značajno mesto u današnjim panelima zauzela je i uloga države Srbije i odnos prema subvencijama. Dr Dejan Molnar profesor Ekonomskog fakulteta u Beogradu danas je govoreći o subvencijama koje je ranije davala država da je moguće da to nije bio najopravdaniji potez države te id a sa druge strane investitori u najvećoj meri nisu to ni tražili. Da investitore ne opredeljuju samo subvencije države potvrdilo je nekoliko panelista navodeli više razloga ili uslova koje lokalne samouprave moraju ispuniti ukoliko žele da uspostave dobru saradnju .\nSubevcionisanje kao jedan od načina podržao je u svom govoru savetnik ministara privrede DDušan Korunoski dok su valjevski privrednici naglasili da država ima dvostruke aršine prema investitorima u zavisnosti da li se radi o domaćim ili stranim investitorima pri čemu po njuihovom mišljenju država daleko više vrednuje strane investitore.\nGoste je danas u ime grada Valjeva pozdravio gradonačelnik Stanko Terzić , a jedan od učesnika dnašnjih panela bio je zamenik gradonačelnika Žarko Kovač koji je goste upoznao sa nekadašnjim stanjem privrede u Valjevu i trenutnim stanjem koje je daleko nepovoljnije. “ Neosporno je da kao lokalna smouprava moramo da ulažemo velike napore kako bismo stvorili jedan ozbiljan poslovni ambijent u kome potencijalni investitori treba da prepoznaju povoljne uslove za investiranje. Nekada je u Valjevu radilo daleko više ljudi sada to nije slučaj pa čak ni odnos zapsolenih u proizvodnim i uslužnim delatnostima više nije isti. Nekada je privreda bila daleko jača po broju zaposlenih , a sada su to uglavnom uslužne delatnosti”, rekao je Kovač upoznavši goste iz gradova Evrope sa trenutnim fabrikama koje u Valjevu uspešno posluju.\nNeposredno pred sam početak današnje konferencije Kovač je novinarima i objasnio da je poenta konferencija koje se održavaju u različitim gradovima upravo iznošenje postojećeih problema i traženje rešenja za njih. “ Upravo to treba da bude jedan od načina kako da se process reindustrijalizacije uspešno sporvede. Na konferenciji se čuju različita mišljenja , stiču se nova znanja iznose izmedju ostalog problem. na kraju klonferencija biće u potpunosti analizirana situacija i dati potreebni odgovori , al ii smernice , usputstzva šta je potrebno uraditi in a koji način. Ove konferencije treba da nas nauče kako da izmedju ostalog lakše pristupimo fondovima EU koji mogu biti od velike pomoći u procesu reindustrijalizacije”, rekao je Kovač.\nGosti iz devet gradova nakon završene konferencije imaće priliku da obidju postojeće fabrike , al ii da posete kulturno istorijske spomenike i znamenitosti valjevskog kraja.\nSNS: Puna podrška novom direktoru Doma zdravlja\nAnatolij Karpov u poseti Valjevu


Spa preporuka: Cheval Blanc St Tropez - Lux Life luksuzni portal\nKao prvo, to je luksuzni raj na obali Sredozemnog mora, gde vrlo lako možete izgubiti pojam o vremenu na njihovim krovovima od terakote, koji su okruženi granama borova. Pored toga, arhitekte Žan-Mišel Vilmot i Fransoa Vielekroze podarili su svetu novu viziju Rivijere, inspirisanu amblemskom istorijom ovog lokaliteta. Iz svih trideset soba i apartmana možete uživati u neverovatnom pogledu na more, a jedna od lokacija iz koje vam se pruža najlepši pogled svakako je Cheval Blanc Spa. Kada vas more i mediteransko sunce ispune svojom energijom, savršeno opuštanje možete potražiti u kolekciji rituala sa potpisom brenda Guerlain.\nCheval Blanc Spa je mesto gde ćete se osećati kao da lebdite na oblacima. Okupan sunčevom svetlošću, spa će vas opustiti od trenutka kad zakoračite unutar senzornog prostora, okarakterisanog svetlim drvenim panelima. Holistički tretmani tela i uma se dostižu u hamamu, iskustvenom tušu, snežnom tušu, ledenoj fontani i fitness centru. Spa je akcentovan tipičnim stilom Sen Tropea, sa četiri sobe za tretmane gde sva magija Guerlain tretmana osvaja vaše telo, zajedno sa masažama i drugim pogodnostima,\nGosti spa centra mogu uživati u beneficijama Hrim Yoge učeći nove tehnike disanja i položaje koji pomažu u otkrivanju i opuštanju skrivenih tenzija, uz meditaciju koju vodi stručno lice. Direktor spa centra, Odri Kurvoazije, akcentuje iskustva Cheval Blanc Spa centra, koje je namenjeno i muškarcima i ženama: “Kada jednom uronite u Cheval Blanc mehur, odmah ćete uvideti da su vaše potrebe naš prioritet. Muškarci neretko dolaze u pratnji žena, ne znajući da i sami mogu uživati, dok njihova voljena provodi vreme opuštajući se sa stilom. Ritualni namenjeni muškarcima su zaista interesantni”.


Komunikacije -- Data și ora publicării: 03.06.2021 00:16:01\nTS-MEDIA-PRODAJA / Telekom Slovenije odustao od prodaje TS Medije\nLjubljana (MEDIA EXPRES) / 30. maj 2021. / Telekom Slovenije (TS) potvrdio je putem Ljubljanske berze nagađanja da je odustao od najavljene prodaje svoje medijske kompanije TS Media.\nKako piše portal Media Daily, zvanično pojašnjenje ove odluke nije objavljeno, pa će tako drugi portal po čitanosti u državi, Siol.net, i dalje ostati u vlasništvu Telekoma Slovenije.\nPortal Necenzurirano objavio je pre toga nezvaničnu informaciju da je Telekom Slovenije dobio dve ponude za kupovinu TS Medije. Jedna je ponuda od United Grupe i iznosila je 5 miliona evra, a druga od mađarske grupacije TV2, koja je prošle godine kupila od TS-a televiziju Planet TV. Ponuda Mađara bila je znatno slabija, tek 2 miliona evra.\nIpak, kako je Telekom Slovenije pod uticajem vladajućeg SDS-a Janeza Janše, koji je preferirao mađarsku ponudu zbog njihove bliskosti sa Fidesom Viktora Orbana, odlučeno je da se ne prihvati nijedna ponuda već da se odustane od prodaje.\nUkoliko su tačni navodi portala Necenzurirano, ovakvom odlukom se zapravo nanosi šteta svim akcionarima Telekoma Slovenije, koji je u većinskom vlasništvu Republike Slovenije, jer se iz političkih razloga odbija bolja ponuda.


Važno je da štednja bude na sigurnom i uvek dostupna | Ekspres.net\nU raznovrsnoj ponudi banaka u Srbiji građani koji imaju uštedjevinu su u nedoumici kome da povere svoj novac i za koje uslove štednje da se opredele. Štedišama je najvažnije da njihova ušteđevina bude na sigurnom i da u svakom trenutku mogu da raspolažu svojim ulogom bez bojazni da će zbog toga ostati bez kamatnog prihoda.\n“AIK Banka prati kretanja na finansijskom tržištu i potrebe svojih klijenata. U skladu sa tim, nudimo uslove štednje koji mogu da ispune zahteve štediša kad je reč o ročnosti uloga, valuti u kojoj štede, uloženim iznosima, kamatnoj stopi, raspoloživostii uloga i kanalima na kojima je moguće vršiti isplate i uplate štednje.\nZa naše postojeće i nove štediše pripremili smo set štednih proizvoda sa ciljem im pravim savetima pomognemo da izaberu uslove koji im najviše odgovaraju, a da im pri tom garantujemo raspoloživost celokupnog uloga u svakom trenutku uz odgovarajući kamatni prihod”, istakla je Zorica Bošković, direktor sektora za poslove sa stanovništvom i malim i srednjim preduzećima AIK Banke.\nTags AIK bankadirektor sektora za poslove sa stanovništvom i malim i srednjim preduzećimasigurnostštednjaZorica Bošković\nVREME JE ZA SIGURNU ŠTEDNJU: Akcijska ponuda AIK Banke, FLEKSIBILNA OROČENA ŠTEDNJA U EVRIMA Gde štedi jedan od najpoznatijih srpskih fudbalera? Sigurnost važnija od kamate: U Srbiji štednja građana rasla i u periodu smanjenih plata i penzija VREME JE ZA SIGURNU ŠTEDNJU AKCIJSKA PONUDA AIK BANKE – FLEKSIBILNA OROČENA ŠTEDNJA U EVRIMA


(VIDEO) Padaju u trans jer su “vjernici” / Bez komentara…. – Minut Znanja\n(VIDEO) Padaju u trans jer su “vjernici” / Bez komentara….\n(VIDEO) Padaju u trans jer su “vjernici” / Bez komentara…. Da li se zna ko su ovi ljudi?! I gde je ovo snimano ?\nOvi dečki su rekreirali slike svojih djevojaka sa instagrama, urnebesne su (20 fotografija)


ДОДИК: Српска ће бити вечно захвална Чуркину\n20-02-2017 21:30 Izdvojeno Svet Region\nPredsednik Republike Srpske Milorad Dodik uputio je telegram saučešća ministru inostranih poslova Ruske Federacije Sergeju Lavrovu povodom smrti ambasadora Rusije u UN Vitalija Čurkina.\nDodik je istakao da će Republika Srpska biti večno zahvalna Čurkinu na važnom skretanju pažnje na stavove Srpske i njihovom autentičnom i za Srpsku vrlo važnom predstavljanju na sednicama Saveta bezbednosti UN prilikom rasprava o BiH.\n-Ambasador Čurkin ostaće upamćen kao ličnost koja je svojim životom i radom postao istaknuta figura u naporima ruske diplomatije na ostvarivanju vrednosti sloboda u svetu, a naročito u našem regionu. NJegova smrt predstavlja veliki gubitak ne samo za porodicu i prijatelje nego i za celu Rusiju, i diplomatiju u svetu uopšte-naveo je Dodik.\nDodik je, u telegramu kojeg je uputio u ime građana Republike Srpske i svoje lično ime, istakao da je sa velikim žaljenjem primio vest o smrti Čurkina, posebno zbog činjenice da je otišao izuzetan diplomata koji je časno služio svojoj zemlji.\n-Izražavam Vam saučešće i molim da izraze našeg saosećanja prenesete i porodici preminulog ambasadora Vitalija Čurkina.\nVaša ekselencijo, primite izraze mog dubokog poštovanja- navedeno je u telegramu saučešća predsednika Republike Srpske.\nRuski ambasador pri UN Vitalij Čurkin umro je danas u NJujorku u 64. godini.\nŠta je Čurkin značio za Srbiju i po čemu ćemo ga pamtiti pogledajte OVDE.\nKako je Vuk Jeremić prebacio pregovore o Kosmetu iz UN u Brisel (VIDEO)\nDODIK: Multikulturalizam je propao! Zapad nam je ostavio ludačku košulju da raspetljavamo!


Užička policija rasvetlila tri krivična dela — ZoomUe\nby Marija Vranic · mart 14, 2019\nPolicija u Užicu podnela je krivičnu prijavu protiv četrdesetšestogodišnje žene iz Užica zbog sumnje da je izvršila krivična dela poreska utaja, falsifikovanje službene isprave i povreda prava po osnovu rada i socijalnog osuguranja. Takođe, krivična prijava podneta je i protiv četrdesetjednogodišnjeg muškarca iz Užica zbog sumnje da je izvršio krivično delo neovlašćeno bavljenje određenom delatnošću.\nKako je saopšteno, osmunjičena se tereti da je kao odgovorno lice u jednom preduzeću koje se bavi proizvodnjom peleta, od aprila 2015. godine do maja 2018. godine, radnicima koji nisu bili prijavljeni isplaćivala platu u gotovom novcu, bez obračuna poreza i doprinosa. Na ovaj način budžet Republike Srbije oštećen je za oko 3.260.000 dinara. Takođe, sumnja se da je u poslovnoj dokumentaciji unosila neistinite podatke o osobi od koje je otkupljivala građu, kao i podatke o količini i vrednosti sirovina. Četrdesetjednogodišnji muškarac se sumnjiči da je od aprila 2016. do septembra 2017. godine, iako nije imao registrovanu radnju koja se bavi sečom i prometom građe, od više osoba otkupljivao građu i prodavao ovom privrednom društvu.\nU saopštenju se navodi da će policija u Bajinoj Bašti podneti krivičnu prijavu protiv tridesetosmogodišnjeg muškarca iz Bajine Bašte zbog sumnje da je počinio sedam krađa, tešku krađu i krađu u pokušaju.\nSumnja se da je on od decembra prošle godine do sredine marta, uglavnom iz nezaključanih vozila krao garderobu, novac, mobilne telefone, alat. On se sumnjiči i da je od istog vlasnika ukrao dve trube. Materijalna šteta pričinjena ovim krivičnim delima procenjuje se na oko 225.000 dinara. Policija je pronašla većinu ukradenih predmeta i vratiće ih vlasnicima.\nU saopštenju se dodaje da će policija u Požegi podneti krivične prijave u redovnom postupku protiv četrdesettrogodišnjeg i dvadesetosmogodišnjeg muškarca iz Požege zbog sumnje da su izvršili krivično delo nedozvoljen promet akciznih proizvoda.\nPolicija je kod četrdesettrogodišnjeg muškarca, na ulici, pronašla kesu sa oko 8,5 kilograma rezanog duvana, dok je pretresom njegovog stana i drugih prostorija, u džaku, nađeno još 13 kilograma. Takođe, policija je u kamionu užičkih registarskih oznaka, kojim je upravljao dvadesetosmogodišnjeg muškarac, pronašla oko četiri kilograma rezanog duvana upakovanog u najlon kesu.\nMalinari danas na sastanku sa Nedimovićem\nby Vesna Đurović · Published jun 19, 2018\nPomoć prikupljaju u TO Užice i TO Zapadne Srbije\nNext story Mladost slamka spasa (VIDEO)\nPrevious story Ponuda Zlatibora predstavljena na sajmu turizma u Moskvi


Kompanija dm drogerie markt: Uspešno i stabilno poslovanje i u izazovnim okolnostima - Biznis Telegraf.rs\n13/11/20 | 13:18\nKompanija dm drogerie markt: Uspešno i stabilno poslovanje i u izazovnim okolnostima\nPrilagođavajući se izazovnim okolnostima u kojima se našla čitava globalna zajednica, kompanija dm drogerie markt uspešno je zaokružila 16. godinu poslovanja u Srbiji sa zabeleženim rastom od 17,7 odsto i ostvarenim prometom od 15,6 milijardi dinara. U finansijskoj 2019/20. godini, najveći drogerijski lanac u Evropi učvrstio je poziciju stabilne, uspešne i odgovorne kompanije\nFoto: Foto Atelje Zemun\nOstvaren promet u Srbiji od 15,6 milijardi dinara, što predstavlja porast od 17,7 odsto, dok je na nivou dm grupe u Evropi ostvaren promet od 11,5 milijardi evra;\nDevet novootvorenih i ukupno 106 prodajnih objekata u Srbiji, sa preko 1.100 zaposlenih;\nVisok nivo društveno odgovornog poslovanja kompanije potvrđen je trajnim povlačenjem plastičnih ambalažnih kesa iz prodaje i najvećom akcijom pošumljavanja u zemlji;\nMoto kompanije Zajedno jedni za drugedobio je dodatno značenje u 2020. godini kroz različite vidove podrške, kao i Covid bonus u iznosu od 000 dinara za svakog zaposlenog;\nKompanija dm nastavila je ekspanziju na domaćem tržištu i, sa novootvorenih devet drogerija, proširila svoju prodajnu mrežu na 106 objekata u zemlji, čime je i broj zaposlenih premašio 1.100 ljudi. U otvaranje novih prodavnica i modernizaciju postojećih uloženo je više od 548 miliona dinara. Izvanredan rast prometa zahteva i velike skladišne kapacitete, te se moderno opremljen distributivni centar kompanije prostire na skoro 11.500 kvadrata, a za logistiku i snabdevanje dm drogerija zaduženo je preko 200 zaposlenih.\nNa nivou Grupe, dm drogerie markt ostvario je promet od 11,5 milijardi evra, a trenutno posluje u 13 zemalja Evrope, sa mrežom koja broji 3.765 drogerija i više od 62.600 zaposlenih.\n„U ovoj najizazovnijoj godini, kako za poslovnu zajednicu, tako i za čitavo naše društvo, pokazali smo da, kao kompanija, možemo da poslujemo stabilno i u nepredviđenim okolnostima i da brzo i adekvatno reagujemo na sve izazove. Najvažnije je što smo i u tim trenucima uspešno odgovorili na potrebe naših kupaca. Na nivou kompanije, veliku zahvalnost dugujemo našim zaposlenima koji su pokazali izuzetnu požrtvovanost i predanost u vanrednim okolnostima i zato je ovaj poslovni uspeh posvećen upravo njima. Iz dana u dan prilagođavali smo se izmenjenim uslovima rada i uspeli da, uz sve primenjene mere, dm drogerije održimo bezbednim mestom za boravak kako zaposlenih, tako i kupaca. Takođe, veoma smo zahvalni svim poslovnim partnerima čija nam je podrška bila naročito dragocena u novonastaloj situaciji. Pored novih investicija i projekata, godinu za nama obeležio je i niz društveno odgovornih inicijativa kojima već tradicionalno potvrđujemo našu spremnost da zajednicu u kojoj poslujemo svakodnevno činimo boljim mestom za život svih nas“, poručila je direktorka dm drogerie markt Srbija i Severna Makedonija Alexandra Olivera Korichi.\nI pored izvanrednog dodatnog ulaganja u zdravstvenu sigurnost i bezbednost kupaca i zaposlenih, dm je u prethodnom periodu značajno snizio redovne cene više od 2.300 proizvoda iz kompletne ponude, čime se na tržištu dodatno diferencirao kao mesto povoljne kupovine.\nSa asortimanom koji broji blizu 14.000 proizvoda, dm prodavnice važe za mesto kupovine svega na jednom mestu, počevši od segmenta lepote, prirodne kozmetike, organske hrane, lične higijene, sve do proizvoda za domaćinstvo i negu beba. Osluškujući potrebe kupaca, dm je početkom jula ove godine lansirao i novu uslugu brze isporuke proizvoda u saradnji sa platformom Glovo koja je za sada dostupna u Beogradu, Novom Sadu, Subotici, Kragujevcu, Nišu i Pančevu. Na ovaj način dm proizvodi mogu da stignu do kupaca za svega sat vremena. Ponuda koja je na raspolaganju za dostavu putem ove platforme svakodnevno raste i obuhvata preko 1.200 proizvoda različitih segmenata, uključujući i raznovrsni asortiman organske hrane i proizvode za zdraviji život i imunitet.\nUprkos vanrednoj zdravstvenoj situaciji u zemlji, dm je uložio dodatne napore i uspešno sproveo projekat nacionalnog preuređenja drogerija, kako bi kupcima omogućio još prijatniju kupovinu i unapredio asortiman u skladu sa njihovim potrebama. U novoj poslovnoj godini kompanija je postala bogatija i za preko 300 artikala koji su u našoj zemlji ekskluzivno dostupni samo na policama dm drogerija. Takođe, u 2020. godini dm je nastavio da proširuje ponudu domaćih proizvođača, te trenutno kupcima nudi skoro 1.500 proizvoda domaće radinosti.\nPored toga, dm je jedan od najvećih ponuđača privatne robne marke na tržištu Srbije, sa više od 3.000 proizvoda. Dobro poznati dm brendovi – Balea, alverde, dmBio, babylove, Denkmit i drugi garantuju identičan kvalitet u svih 13 zemalja u kojima kompanija posluje. Sa portfoliom od oko 350 proizvoda u okviru privatne robne marke organske hrane dmBio, dm se ubraja u najveće ponuđače organske hrane u Srbiji, a iz drogerijskog lanca poručuju kupcima da im je tako na raspolaganju organski kvalitet po super ceni.\nU okviru kompanije dm ove godine obeležavaju se i jubileji najprepoznatljivijih linija privatne robne marke. Brend Denkmit koji osvaja domaćinstva u Srbiji od 2004. godine, kada je kompanija dm drogerie markt stigla u našu zemlju, proslavio je 30. rođendan, dok su Balea, čuveni brend za kompletnu negu i higijenu tela, kao i Dontodent linija za održavanje oralne higijene, prisutni već 25 godina na evropskom tržištu.\nVodeći se ciljevima održivog razvoja, dm u ponudi ima preko 1.000 proizvoda koji predstavljaju odgovarajuće ekološke alternative proizvodima koje svakodnevno upotrebljavamo, poput organske hrane, sertifikovane prirodne kozmetike i ekoloških proizvoda za domaćinstvo.\nOrijentacija kompanije ka održivosti u različitim segmentima poslovanja oslikava se i u podršci dm-a lokalnoj privredi. Godinu dana nakon što su se proizvodi razvijani u okviru projekta dm Inkubator našli u dm drogerijama, drogerijski lanac je nastavio sa ulaganjima u njihov dalji napredak, što je rezultiralo prodajom preko 95.000 ovih artikala od juna 2019. godine do danas. Na policama se nalaze 72 domaća proizvoda dm Inkubatora, od kojih su pojedini već poneli oznaku Čuvarkuća, kojom Privredna komora garantuje visok kvalitet i domaće poreklo. Zahvaljujući ovom projektu, kompanija je nosilac prestižnih nagrada među kojima se izdvajaju nagrada „Đorđe Vajfert“ Privredne komore Srbije za drugi najinovativniji projekat u 2018/19. godini, Priznanje za razvoj lokalnog preduzetništva od strane Srpske asocijacije menadžera i VIRTUS nagrada za najinovativniji projekat u 2019. godini.\nKompanija dm jedna je od prvih u zemlji koja je u oktobru 2019. u potpunosti povukla plastične ambalažne kese iz prodaje, a kupcima nastavila da nudi, kao ekološke alternative, papirne kese, trajne torbe i pamučne dm torbe sa doživotnom garancijom.\nU protekloj poslovnoj godini kompanija je nastavila svoju tradiciju održivog poslovanja o čemu svedoče i rekordni rezultati prošlogodišnje masovne sadnje u okviru projekta Zasadi drvo, koji dm sprovodi zajedno sa Adria Media Grupom i institucionalnim partnerima. Ova jesenja akcija ušla je u istoriju jer je u jednom danu posađeno čak 51.000 mladih sadnica. Za predstojeću jesen, koju nosioci ovog projekta dočekuju sa velikim entuzijazmom, postavljen je novi cilj o pošumljavanju 100 lokacija širom naše zemlje.\nGodinu je obeležio i jubilarni deseti rođendan babybonus programa, kada je za program prijavljeno više od 45 odsto novorođenih beba u Srbiji. Kroz babybonus program kompanija je u ovoj poslovnoj godini poklonila svim prijavljenim bebama 600.000 pelena i nastavlja da bude pouzdan partner njihovim roditeljima kroz podršku u prve dve, najzahtevnije godine života novorođenčeta.\nPoslovni poduhvati dm-a praćeni su, kao i svake godine, društveno odgovornim projektima i donacijama, koje su posebno bile u fokusu nakon izbijanja globalne pandemije. Kompanija je u poslovnoj 2019/20. godini kroz različite vrste donacija uložila 10,8 miliona dinara namenjenih unapređenju uslova različitih zdravstvenih i obrazovnih ustanova, ali i poboljšanju kvaliteta života socijalno ugroženih kategorija stanovništva.\nNasuprot globalnom trendu popusta na dan Black Friday (Crni petak), dm je 29. novembra 2019, pod sloganom „Giving is the new black“, sniženja zamenio donacijom Univerzitetskoj dečjoj klinici Tiršova, uloživši 3.000.000 dinara za opremanje ove ustanove. Takođe, u protekloj poslovnoj godini nastavljen je i tradicionalni humanitarni sat prilikom otvaranja novih i preuređenih drogerija.\nJoš od 2017. godine kompanija podržava akciju „Čepom do osmeha“ koja ima za cilj obezbeđivanje pomagala deci sa invaliditetom i smetnjama u razvoju širom Srbije. Za njih je, zahvaljujući saradnji kompanija dm drogerie markt, Loreal (brend Garnier) i Udruženja „Čepom do osmeha“, kao i podršci kupaca, kroz sve dm prodajne objekte prikupljeno čak 63 tone plastičnih čepova i time obezbeđeno 1,4 miliona dinara za nabavku 54 pomagala.\nNa polju ljudskih resursa, moto Zajedno jedni za druge dobio je dodatno značenje u 2020. godini. Pored toga što je nastavio da razvija potencijale zaposlenih, na listi prioriteta dm-a vodeći imperativ postala je dodatna zdravstvena zaštita čitavog kolektiva i osiguravanje bezbednih uslova za rad. Drogerijski lanac se i ove godine pokazao kao poželjan poslodavac koji svojim zaposlenima obezbeđuje snažnu podršku, tržišno atraktivne zarade i mnoštvo dodatnih benefita – dve dodatne zarade u toku godine, besplatne sistematske preglede, kao i besplatne kurseve nemačkog jezika. Takođe, kompanija je, pored 14 isplaćenih plata u godini, svakom od zaposlenih uplatila Covid bonus u iznosu od 18.000 dinara, što je ukupno 33,5 miliona dinara, dok je slična inicijativa sprovedena i u drugim zemljama u kojima dm posluje.\nPrema nedavno objavljenim rezultatima istraživanja „TalentX”, koje je sproveo specijalizovani portal Poslovi Infostud, dm se nalazi na 14. mestu na listi najpoželjnijih poslodavaca u Srbiji.\nTokom pandemije virusa korona, pored osnovne zdravstvene zaštite, dodatna pažnja usmerena je na mentalno i fizičko zdravlje zaposlenih kroz niz onlajn radionica sa psihologom, a projekat „Ambasadori zdravlja“ dobio je svoj onlajn nastavak, kako bi se zaposleni upoznali sa vežbama očuvanja i zaštite kičmenog stuba i dobili savete o unapređenju i vođenju zdravog života. Sa druge strane, tradicionalne obuke i radionice, kroz koje prolaze svi zaposleni, dobile su onlajn formu, čime je omogućen dalji razvoj njihovih veština i talenata uprkos izmenjenim uslovima rada.\nProgram dualnog obrazovanja, koji kompanija dm aktivno razvija od 2016. godine zajedno sa drugim kompanijama učesnicama projekta, Privrednom komorom Srbije i trgovačkim školama širom zemlje, već je doneo zaposlenje delu učenika koji su prošli kroz ovu obuku, dok su u proces uključeni novi polaznici koji će svoje znanje i veštine steći prema ovom naprednom modelu.\nZahvaljujući najsavremenijim sistemima za digitalno poslovanje i naprednoj infrastrukturi, omogućeno je brzo i fleksibilno reorganizovanje rada za veliki broj zaposlenih koji su radili od kuće. Takođe, dm je svim zaposlenima u maloprodaji obezbedio pametne telefone koji su značajno unapredili i olakšali proces savetovanja kupaca.\nJoš od davne 1973. godine, kada je osnovana, kompanija dm drogerie markt ima jedan princip: „Čovek u centru poslovanja“. Bilo da je u pitanju zaposleni ili kupac, do dana današnjeg ova vodilja je ista, zbog čega će dm ostati snažna podrška zajednici na putu ka lepšoj i kvalitetnijoj budućnosti svih nas.\nAnđeli postaju ambasadori: Kako je nastao čuveni brend, često osporavan u javnosti?\nZahvaljujući projektu "Zasadi drvo", Srbija bogatija za 153.000 stabala\nPrva zemlja s ovim zakonom: Sve finansijske firme moraće da podnose izveštaje o uticaju na klimu\nCENA GORIVA DO MORA VARIRA I DO 70 DINARA PO LITRI Ubedljivo je najskuplje u Grčkoj, a evo koliko košta po ostalim zemljama\nDa li u Srbiji dostava može da vam zatrpa kuću, i gde završi paket koji zaboravite da uzmete?\nDirektor banke pozvao radnike da se vrate u kancelarije, ali samo ako su vakcinisani\nNašli smo "kocku" iz snova da živite kao car: Nalazi se na jednoj srpskoj planini, košta od 20.000 €\nDve vakcine uspešno sprečavaju zarazu delta sojem korona virusa: Obe su dostupne u Srbiji\nDušica o raskidu svog bivšeg i Kije: Morate da budete u vezi da biste raskinuli\nNije bio u Nišu ni pune dve nedelje: Lalatović vodio Radnički 12 dana, pa otišao u Saudijsku Arabiju


BORENOVIĆ: DOBRO OSMISLITI ODGOVOR NA POLITIČKE ODLUKE USTAVNOG SUDA BIH | RTV Slobomir\nBORENOVIĆ: DOBRO OSMISLITI ODGOVOR NA POLITIČKE ODLUKE USTAVNOG SUDA BIH\n“Treba dobro osmisliti odgovor Republike Srpske. Mislim da ima smisla u Narodnoj skupštini Republike Srpske otvoreno razgovarati o ovim pitanjima i šta uraditi. Ako Ustavni sud BiH nastavi da donosi ovakve političke odluke, postavlja se pitanje kako se izboriti sa svim tim”, rekao je Borenović u Novom Gradu, gdje je večeras prisustvovao proslavi Sveta tri Jerarha - krsne slave Opštinskog odbora PDP-a.\n“Vidjećemo da li će svaka ta izjava biti plod jednog cjelokupnog odgovora koji treba vratiti Republiku Srpsku na mjesto koje ima u BiH, a to je da je jedan od dva ravnopravna entiteta, sa svojim jasno propisanim ustavnim nadležnostima i teritorijom koja je neotuđiva”, rekao je Borenović.\nSud smatra da je riječ o “isključivoj nadležnosti BiH u regulisanju pitanja državne imovine”.\nBorenović: Očekujem jedan od najboljih izbornih rezultata\nPredsjednik PDP-a Branislav Borenović izjavio je da očekuje da će ova partija na predstojećim lokalnim izborima u Novom Gradu ostvariti jedan od najboljih rezultata u cijeloj Republici Srpskoj.\nOn je večeras na obilježavanju Sveta tri Jerarha - krsne slave Opštinskog odbora PDP-a rekao da ova stranka u Novom Gradu ima odličan tim.\n“Nastavljamo tradiciju srpskog naroda i poštovanja naše duhovnosti i iskoristili smo integraciju Srpske radikalne stranke da nastavimo da slavimo Sveta tri Jerarha i u narednom periodu da to bude slava PDP-a”, rekao je Borenović.\nOn je istakao da je dobro sabirati se oko zajedničkih ideja i da je PDP\nstranka koja okuplja i ima sigurnu viziju kako treba da izgleda Republika Srpska.\nPredsjednik Opštinskog odbora PDP-a Milanko Mihajilica rekao je da je krsna slava dobra prilika za susret sa članovima i simpatizerima, kao i predstvnicima ostalih stranaka koje imaju isti cilj.\n“Ovo je i prilika da, budući da je izborna godina, otvaramo ozbiljne razgovore sa drugim političkim faktorima u Novom Gradu koji žele s nama da sarađuju i da pokušamo da stanje u našem društvu promijenimo”, istakao je Mihajilica.\nOn je naveo da je u ovoj opštini dosta problema koji nisu politički, kao što je najavljena izgradnja odlagališta radioaktivnog otpada u Hrvatskoj, status graničnog prelaza i najizraženiji problem odlazak mladih sa ovih prostora.\nPoslanik PDP-a u Narodnoj skupštini Republike Srpske Jelena Trivić najavila je da će u Novom Gradu 28. februara biti održana politička tribina opozicije.